Source: http://docplayer.hu/19176703-Generali-juris-jogvedelmi-es-felelossegbiztositasi-feltetel-hatalyos-2016-marcius-25-nysz-18399.html
Timestamp: 2018-09-23 05:13:53+00:00

Document:
Generali Juris jogvédelmi és felelősségbiztosítási feltétel. Hatályos: március 25. Nysz.: PDF
Generali Juris jogvédelmi és felelősségbiztosítási feltétel. Hatályos: március 25. Nysz.: 18399
Download "Generali Juris jogvédelmi és felelősségbiztosítási feltétel. Hatályos: 2016. március 25. Nysz.: 18399"
Enikő Gáspárné
1 Generali Juris jogvédelmi és felelősségbiztosítási feltétel Hatályos: március 25. Nysz.: 18399
2 2 Tartalomjegyzék A) Milyen szolgáltatásokat nyújt a jogvédelmi biztosítás?...3 I. A biztosítás tárgya...3 II. Mi minősül biztosítási eseménynek?... 3 III. Milyen időbeli korlátja van a biztosítási védelemnek (időbeli hatály)?....3 IV. Milyen területi korlátja van a biztosítási védelemnek (területi hatály)?...4 V. Milyen jogvitákat fedez a biztosítás? (Jogvédelmi szolgáltatási területek)... 4 VI. Milyen jogviták vannak kizárva a kockázatviselés köréből?....6 VII. Hogyan igényelhető a jogvédelmi szolgáltatás és ennek során a biztosítottnak milyen teendői vannak?... 7 VIII. Milyen feltételei vannak a jogvédelmi szolgáltatás igénybevételének? (Sikerkilátás-vizsgálat és egyeztető eljárás) IX. Ki látja el a biztosított jogi képviseletét az igényérvényesítés során?....8 X. Érdekellentét esetén milyen eljárást követnek a felek?... 8 XI. Milyen jogvédelmi szolgáltatásokat nyújt a biztosítás?... 9 XII. Milyen esetben kell a jogi költségeket visszatéríteni a biztosítónak? XIII. Egyéb rendelkezések...10 B) Milyen szolgáltatást nyújt a magánemberi felelősségbiztosítás?..11 I. Mi a biztosítás tárgya?...11 II. Mi minősül biztosítási eseménynek? III. Milyen területi és időbeli korlátja van a biztosítási védelemnek (területi és időbeli hatály)? IV. Milyen károkat, költségeket fedez a biztosítás? V. Milyen teendői vannak a biztosítottnak a károk megelőzése érdekében és káresemény bekövetkezésekor? VI. Hogyan történik a kárrendezés?...13 VII. Milyen káresemények vannak kizárva a kockázatviselés köréből?...13 VIII. Milyen esetben mentesül a biztosító a biztosítási szolgáltatás terljesítése alól? IX. Milyen esetekben élhet a biztosító megtérítési igénnyel? C) Milyen szolgáltatást nyújt a munkavállalói felelősségbiztosítás?..15 I. Mi a biztosítás tárgya?...15 II. Ki minősül biztosítottnak? III. Mi minősül biztosítási eseménynek? IV. Milyen területi és időbeli korlátja van a biztosítási védelemnek (területi és időbeli hatály)? V. Milyen károkat, költségeket fedez a biztosítás? VI. Milyen teendői vannak a biztosítottnak a károk megelőzése érdekében és káresemény bekövetkezésekor? VII. Hogyan történik a kárrendezés?...17 VIII. Milyen káresemények vannak kizárva a kockázatviselés köréből?...17 IX. Milyen esetben mentesül a biztosító a biztosítási szolgáltatás terljesítése alól? D) Milyen általános szabályok vonatkoznak a biztosítási szerződésre? I. Kik a biztosítási szerződés alanyai? II. Hogyan jön létre a biztosítási szerződés, mikor kezdődik a biztosító kockázatviselése és hogyan szűnik meg a szerződés?...19 III. Milyen összeg erejéig teljesít a biztosító a biztosítási szolgáltatást? Biztosítási összeg IV. Hogyan történik a biztosítási díj fizetése, mikor változhat a biztosítási díj és mi a következménye a biztosítási díj nemfizetésének? V. Milyen közlési és változásbejelentési kötelezettsége van a szerződőnek és a biztosítottnak a biztosítási szerződéssel kapcsolatban? VI. Egyéb rendelkezések...22
3 3 A) Milyen szolgáltatásokat nyújt a jogvédelmi biztosítás? A most vásárolt, újépítésű lakásomban penészes a fal, omlik a vakolat, hullámos a parketta, rosszul zárnak az ajtók. Az ígért erkélykorlát a mai napig nem készült el, így az erkélyt sem tudom használni. A kivitelező engem hibáztat. Arra hivatkozik, hogy azért penészes a fal, mert rosszul használom a lakást, nem szellőztetek eleget. Az erkélykorlátot állítólag a gyártó rontotta el, így az nem építhető be. A kivitelező már nem akar az erkélykorláttal foglalkozni, javasolja, hogy forduljak a gyártóhoz. A többi hibát majd kijavítja, de egyelőre nem ér rá. (egy újépítésű lakás vásárlója) Jelen általános szerződési feltételek /A) fejezet/ a Generali Biztosító Zrt.- vel kötött Generali Juris jogvédelmi biztosítási szerződésre alkalmazásra kerülő általános szerződési feltételeket tartalmazzák. Jelen fejezetben nem szabályozott kérédésekben a biztosítási szerződésre vonatkozó általános szabályokat tartalmazó D) fejezet rendelkezései az irányadók. A felek az általános szerződési feltételektől eltérhetnek, mely esetben az adott kérdésben a felek írásban rögzített megállapodása az irányadó. A biztosítási szerződés részét képezi továbbá az Ügyféltájékoztató és a biztosítási szerződésre vonatkozó általános rendelkezések is. I. Mi a biztosítás tárgya? A jogvédelmi biztosítás keretében a biztosító biztosítási eseménynek minősülő jogvitákban segíti és támogatja a biztosítottat jogi érdekeinek védelmében, így különösen jogi tanácsot ad a biztosítottnak jogi érdeksérelem esetén, a biztosítási feltételben meghatározott szolgáltatási területeken gondoskodik a biztosított jogi képviseletéről peren kívüli és peres eljárásokban, a biztosított védelméről szabálysértési és büntetőeljárás során, valamint a biztosítási összeg erejéig viseli a biztosított jogi érdekeinek védelméhez szükséges jogi tanácsadás, illetve jogi eljárások költségeit. II. Mi minősül biztosítási eseménynek? II.1. A biztosítási védelem a magán életszférában bekövetkezett biztosítási eseményekre terjed ki. Magán életszférának tekintendők a biztosított személyek foglalkozásán, hivatásán, politikai tevékenységén vagy üzletszerű gazdasági tevékenységén kívüli életviszonyok (kivéve a munkaügyi jogvédelem, a gépjármű büntető és szabálysértési jogvédelem, és a büntető és szabálysértési jogvédelem szolgáltatási területeket). II.2. Biztosítási eseménynek tekintendő, ha a) a biztosított jogi érdekei más személyek magatartása következtében sérelmet szenvednek vagy b) más személyek jogi érdekei a biztosított magatartása következtében sérelmet szenvednek, feltéve hogy emiatt a biztosítottal szemben az érdeksérelmet szenvedett fél írásban igényt támaszt vagy vele szemben hatósági eljárás indul. II.3. Több, azonos okból bekövetkezett és ugyanazt a biztosítási szerződést érintő esemény egy biztosítási eseménynek minősül, függetlenül attól, hogy ugyanazon biztosítási esemény egy vagy több biztosítottat érint (sorozatkár). A biztosítási összeg mértéke az első biztosítási eseménynek minősülő jogsértés vagy érdeksérelem időpontja szerint állapítandó meg. II.4. Jelen feltétel alkalmazásában jogi érdeksérelemnek (jogi érdeksérelmet okozó magatartásnak) minősül kártérítési jogvédelem esetén az a károkozó magatartás, mellyel összefüggésben a káresemény bekövetkezett, szerződéses jogvédelem esetén a szerződésszegést megvalósító magatartás elkövetése, termékfelelősségi jogvédelem esetén a hibás termék által okozott kár bekövetkezésének időpontja, ingatlan szerződéses jogvédelem esetén a szerződésszegést megvalósító magatartás elkövetése, dologi jogvédelem esetén a biztosítottat érintő olyan jogsértés bekövetkezése, mely az ingatlan tulajdonjogával, használatával vagy a vele való rendelkezési joggal kapcsolatos, munkajogi jogvédelem esetén a munkaviszonyra vonatkozó szabályok megszegésére vezető magatartás elkövetése, személyiségi jogvédelem esetén a személyhez fűződő jogok megsértésére vezető magatartás elkövetése, szociális és társadalombiztosítási jogvédelem, hatósági jogvédelem, adójogi jogvédelem esetén az adott jogviszonyra vonatkozó jogszabályi előírások megsértése (a hatóság vagy a biztosított részéről), öröklési jogvédelem esetén, végrendelet és öröklési szerződés érvényességével kapcsolatos eljárásokban a végrendelet és az öröklési szerződés kelte, egyéb öröklési jogvitában az örökhagyó halálának időpontja, büntetőjogi és szabálysértési jogvédelem esetén a szabálysértés és bűncselekmény elkövetésének időpontja, előzetes képviselet jogvédelme esetén a személyi sérülés bekövetkezésének időpontja. II.5. Amennyiben a jogi érdeksérelem mulasztással valósul meg, akkor a jogi érdeksérelem akkor következik be, amikor a mulasztást még a jogi érdeksérelem bekövetkezése nélkül pótolni lehetett volna (határidő elmulasztása esetén a határidő utolsó napján). II.6. Amennyiben egy káresemény a magánemberi felelősségbiztosítás és a jogvédelmi biztosítás alapján is biztosítási eseménynek minősül, a felelősségbiztosítással fedezett jogvédelmi költségeket a magánemberi felelősségbiztosítás keretében rendezi a biztosító. III. Milyen időbeli korlátja van a biztosítási védelemnek (időbeli hatály)? III.1. A biztosítási védelem azokra a biztosítási eseményekre terjed ki, melyek tekintetében a jogi érdeksérelem bekövetkezése a biztosítási szerződés hatálya alatt történt, a jogvédelmi szolgáltatási igény bejelentése a biztosító felé pedig legkésőbb a biztosítási szerződés megszűnését követő 30 napon belül megtörtént. III.2. További feltétele a biztosítási fedezet fennállásának, hogy a biztosítási szerződés hatálya alá essen: folyamatosan fennálló jogi érdeksérelem esetén a jogi érdeksérelem (jogi érdeksérelmet okozó magatartás) kezdő időpontja, sorozatkárok (II.3. pont) esetén a sorozat első eseményének időpontja, szociális és társadalombiztosítási jogvédelem, hatósági jogvédelem és adójogi jogvédelem esetén a jogi érdeksérelem bekövetkezésének időpontja és az alapeljárás (elsőfokú eljárás) megindításának napja, általános jogi tanácsadás jogvédelem esetén a biztosított élethelyzetében bekövetkezett változás időpontja. III.3. Amennyiben a jogi érdeksérelem közlekedési balesettel függ össze, akkor a közlekedési balesetnek a biztosítási szerződés hatálya alatt kell bekövetkezni abban az esetben is, amennyiben a biztosítottat az ellene indult szabálysértési vagy büntetőeljárás során éri jogi érdeksérelem. III.4. Jelen fejezetben foglaltak figyelembevételével a biztosító fedezetet nyújt a folyamatban lévő bírósági, hatósági eljárásokban
4 4 azok jogerős befejezéséig akkor is, ha a biztosítási szerződés megszűnt. Amennyiben azonban a biztosítási szerződés a szerződő felmondása vagy a biztosítási díj megfizetésének elmulasztása miatt szűnik meg, akkor a szerződés megszűnésének időpontjában a jogvédelmi fedezet is megszűnik és a biztosító további jogvédelmi szolgáltatást nem nyújt, jogi költséget nem térít. III.5. A biztosító a kockázatviselés kezdetét követően (lásd D.III. fejezet) nem köt ki várakozási időt. IV. Milyen területi korlátja van a biztosítási védelemnek (területi hatály)? IV.1. A biztosítás területi hatálya a Magyarország területén bekövetkezett, magyar bíróság és más magyar hatóság joghatósága alá tartozó biztosítási eseményekre terjed ki. VI.2. A biztosítás területi hatálya a IV.1. ponttól eltérően kártérítési, büntetőjogi és szabálysértési jogvédelem esetén Európa területén bekövetkezett, és európai bíróság (hatóság) joghatósága alá tartozó biztosítási eseményekre terjed ki, gépjármű jogvédelem, cégautók jogvédelme esetén, azokra a biztosítási eseményekre terjed ki, amelyek olyan területen következnek be, ahol a gépjármű üzemben tartójának kötelező felelősségbiztosításáról szóló jogszabály szerint is fennállna a biztosító helytállási kötelezettsége, és a jogi érdekek védelmére is fenti területen belül kerül sor. V. Milyen jogvitákat fedez a biztosítás (jogvédelmi szolgáltatási területek)? A biztosító a szerződő ajánlattételkor közölt választása szerint, a választott biztosítási csomagtól függően az alábbi területeken nyújt jogvédelmi szolgáltatást: Jogvédelmi szolgáltatások a szerződés hatályba lépésétől kezdődően Munkajogi jogvédelem A biztosított munkaviszonyból, közalkalmazotti, köztisztségviselői, szolgálati jogviszonyból eredő jogainak védelmét fedezi a munkáltatójával szemben. Kártérítési jogvédelem Fedezetet nyújt polgári jogi felelősség alapján jogszabályon alapuló, szerződésen kívüli kártérítési igények érvényesítésére az elszenvedett kár miatt, valamint kártérítési igények elhárítására az okozott kár miatt. Jelen pont alapján nem nyújt fedezetet a biztosítás gépjármű üzemeltetésével okozott károk miatt, a biztosítottal szemben érvényesített kártérítési igények elhárítására, illetve a biztosított által elszenvedett károk miatti kártérítési igények érvényesítésére. Szerződéses jogvédelem A biztosított által kötött polgári jogi szerződések (pl. adásvétel, csere, lízing, ajándékozás, bérlet, építési-, utazási-, egyéb vállalkozási szerződés, fuvarozás, hitel- és kölcsönszerződés, biztosítási szerződés) megszegéséből származó jogvitákat, szerződésszegéssel okozott (illetve elszenvedett) károk miatti kártérítési igények elhárítását (illetve érvényesítését) fedezi. Fedezetet nyújt a szerződéses jogvédelem a biztosított fogyasztói jogainak érvényesítésére, termékek és szolgáltatások vásárlására vonatkozó szerződésekkel kapcsolatban. Jelen pont alapján nem nyújt fedezetet a biztosítás gépjárműre kötött szerződések megszegéséből eredő igények érvényesítésére, illetve elhárítására. Termékfelelősségi jogvédelem Hibás termékek által a biztosítottnak okozott károk miatt, a termékek gyártójával, importálójával szemben a termékfelelősségre vonatkozó jogszabályok szerint érvényesíthető igényekre nyújt biztosítási védelmet. Ingatlan jogvédelem Fedezetet nyújt a biztosított által ingatlanra kötött polgári jogi szerződések (pl. adásvétel, csere, ajándékozás, bérlet és egyéb használatra vonatkozó szerződés, építési-, tervezési- és egyéb vállalkozási szerződés, kölcsönszerződés, biztosítási szerződés) megszegéséből eredő jogvitákra, a biztosított, ingatlanra vonatkozó dologi jogi jogviszonyából eredő alábbi jogvitákra és eljárásokra: birtokvédelemmel, ráépítéssel, túlépítéssel, ingatlanok elbirtoklásával, szomszédjogok sérelmével, használati jogok (telki szolgalom, haszonélvezet, használat, földhasználat) létesítésével és gyakorlásával kapcsolatos jogviták. Személyiségi jogvédelem E jogvédelem magában foglalja a biztosított jogi érdekeinek védelmét a személyhez fűződő jogainak sérelme esetén. Szociális és társadalombiztosítási jogvédelem A biztosított jogi érdekeinek a védelmét jelenti a szociális ellátásokra vonatkozó és a társadalombiztosítási jogszabályok alkalmazásával kapcsolatos jogvitákban. A biztosítás kizárólag a társadalombiztosítási igazgatási szervek és a szociális hatáskört gyakorló szervek biztosítottra vonatkozó jogerős határozatának bírósági felülvizsgálatára nyújt jogvédelmet. Öröklési jogvédelem A biztosított öröklési jogvitáiban nyújt biztosítási védelmet az alábbiakban meghatározott eljárásokra: ingatlan öröklését érintő eljárások, öröklési szerződés, végrendelet érvénytelenségének megállapításával kapcsolatos eljárások. A biztosítási védelem kizárólag a fenti öröklési jogviták polgári pereseljárás útján történő rendezésére terjed ki. Nem terjed ki a biztosítási védelem a biztosított jogi képviseletére hagyatéki eljárás során, illetve a hagyatéki eljárás költségeinek viselésére. Büntetőjogi és szabálysértési jogvédelem A biztosított jogi érdekeinek védelmét fedezi a biztosított által gondatlanul elkövetett szabálysértések vagy bűncselekmények miatt indult szabálysértési-, illetve büntetőeljárásban. Olyan cselekményeknél és mulasztásoknál, amelyek akár gondatlan, akár szándékos elkövetés miatt büntethetők szándékosság miatti vád esetén visszamenőleg is fennáll a biztosítási védelem, ha az eljárást megszüntetik (kivéve ha a biztosított halála, elévülés, kegyelem miatt szűnik meg az eljárás), jogerős felmentés vagy gondatlanság miatti jogerős ítélet születik. ha a gondatlan elkövetés miatt indult eljárásban utóbb a szándékos elkövetést állapítják meg, a biztosító által nyújtott szolgáltatást a biztosított köteles visszatéríteni. Jelen pont alapján nem nyújt fedezetet a biztosítás gépjárművel elkövetett közlekedési szabályszegések miatt indult szabálysértési vagy büntetőeljárásokra.
5 5 Sértett és tanú jogvédelme A biztosított jogi érdekeinek védelmét fedezi olyan szabálysértési és büntetőeljárásokban, melyekben a biztosított, mint sértett, magánvádló, pótmagánvádló, magánfél vagy tanú szerepel. Jelen pont alapján nem nyújt fedezetet a biztosítás olyan szabálysértési vagy büntetőeljárásokra, melyekben a biztosított gépjármű üzembentartójaként, vezetőjeként szerepel mint sértett, magánvádló, pótmagánvádló, magánfél vagy tanú. Gépjármű jogvédelem Fedezetet nyújt a biztosítottnak, mint forgalomba helyezett, forgalmi rendszámmal ellátott gépjármű tulajdonosának, forgalmi engedélybe bejegyzett üzembentartójának, bérlőjének, lízingbe vevőjének vagy jogszerű vezetőjének, utasának gépjármű üzemeltetésével összefüggő jogvitákra. A gépjármű jogvédelem magában foglal kártérítési jogvédelmet a kártérítési jogvédelem szabályai szerint, szerződéses jogvédelmet gépjárműre kötött polgári jogi szerződésekből (pl. adásvétel, csere, lízing, ajándékozás, bérlet, vállalkozási szerződés, biztosítási szerződés) eredő jogvitákra, büntető és szabálysértési jogvédelmet a büntetőjogi és szabálysértési jogvédelem szabályai szerint, közlekedési szabályok megsértése miatt, a biztosított ellen indított szabálysértési vagy büntetőeljárásban, sértett és tanú jogvédelmet olyan szabálysértési és büntetőeljárásokban, melyekben a biztosított gépjármű üzembentartójaként, vezetőjeként mint sértett, magánvádló, pótmagánvádló, magánfél vagy tanú szerepel. Gépjárműnek minősül a közúti közlekedés szabályairól szóló 1/1975. (II.5.) KPM- BM rendelet (KRESZ) 1. sz. függeléke II/b. pontjában meghatározott járművek, valamint a segédmotoros kerékpár. Előzetes képviselet jogvédelme A biztosított jogi érdekeinek védelmét fedezi a biztosítottat ért 8 napon túl gyógyuló személyi sérüléses károk miatti kártérítési igények érvényesítése esetén. Amennyiben a biztosított 8 napon túl gyógyuló olyan személyi sérülést szenved, amellyel kapcsolatban őt ért kárért más személykártérítési felelőssége megállapítható, akkor a biztosító előzetes jogi képviseletet biztosít a biztosított számára. Az előzetes jogi képviselet kiterjed a személyi sérülésre vonatkozó kártérítési igény megfogalmazására és kárdokumentáció összeállítására, kártérítési igény benyújtására a károkozó vagy a károkozó helyett helytállásra kötelezett (pl. felelősségbiztosító) felé, jogi képviseletre a kártérítési igénnyel kapcsolatos egyeztető tárgyalásokra, a kárigény rendezésére vonatkozó megállapodást tartalmazó okirat összeállítására, véleményezésére. Általános jogi tanácsadás jogvédelme E jogvédelem alapján a biztosító (vagy a biztosító által ajánlott ügyvéd) a biztosított választása szerint szóban (telefonon vagy személyesen) vagy írásban jogi tanácsot nyújt, illetve viseli az írásbeli jogi tanácsadás költségét, amennyiben a biztosított jogi helyzetében bekövetkezett változásra tekintettel, a biztosított jogi érdekeinek védelme érdekében szükséges. A jogi tanácsadást az alábbi feltételekkel nyújtja a biztosító: a jogi tanácsadás kizárólag a biztosított magán életszférájábanfelmerülő jogi kérdésekre vehető igénybe (kivéve munkajogi tanácsadás); Általános jogi tanácsadás jogvédelme (folytatás) a biztosított a magyar jog bármely jogterületét érintő kérdésben; a fentieken kívüli jogterületeken is kérhet jogi tanácsot, kivéve az adó-, vám- és illetékjog területét; évente legfeljebb 2 jogi tanácsot fedez a biztosítás, ugyanarra a jogi kérdésre vonatkozóan pedig csak egyszeri alkalommal vehető igénybe; a biztosítási eseményenkénti biztosítási összeg: Ft. Cégautók jogvédelme Fedezetet nyújt legfeljebb kettő, a biztosítási ajánlaton feltüntetett forgalmi rendszámú olyan gépjármű üzemeltetésével összefüggő jogvitákra, melyet a biztosított cégautóként használ. Jelen feltétel alkalmazásában cégautónak minősül a biztosított munkáltatójának vagy a biztosított tulajdonában lévő vállalkozásnak az üzemeltetésében lévő olyan gépjármű, melyet a biztosított a gépjármű üzemben tartójával kötött megállapodás alapján magáncélra (a munkaviszonyától, gazdasági tevékenységétől függetlenül) használ. A cégautók jogvédelme magában foglal kártérítési jogvédelmet a kártérítési jogvédelem szabályai szerint, szerződéses jogvédelmet gépjárműre kötött polgári jogi szerződésekből (pl. adásvétel, csere, lízing, ajándékozás, bérlet, vállalkozási szerződés, biztosítási szerződés) eredő jogvitákra, büntető és szabálysértési jogvédelmet a büntetőjogi és szabálysértési jogvédelem szabályai szerint, közlekedési szabályok megsértése miatt, a biztosított ellen indított szabálysértési vagy büntetőeljárásban. Gépjárműnek minősül a közúti közlekedés szabályairól szóló 1/1975. (II.5.) KPM- BM rendelet (KRESZ) 1. sz. függeléke II/b. pontjában meghatározott járművek, valamint a segédmotoros kerékpár. Hatósági jogvédelem Fedezetet nyújt a biztosított jogi érdekeinek védelmére olyan közigazgatási hatósági eljárásokban, melyekben a biztosított, mint ügyfél vesz részt. A biztosítási védelem kizárólag az elsőfokú határozattal szembeni jogorvoslati eljárásokra terjed ki. Nem nyújt a biztosító jogvédelmi szolgáltatást: az alapeljárásban (elsőfokú eljárásban) és a biztosítottal szemben induló végrehajtási eljárásban, az idegenrendészeti eljárásokban (pl. a szabad mozgás és tartózkodás jogával rendelkező személyek és a harmadik országbeli állampolgárok beutazásával és tartózkodásával kapcsolatos eljárásokban, menedékjogi eljárásban) és állampolgársági eljárásban, iparjogvédelmi és szerzői jogi eljárásokban, az adóhatóság és a vámhatóság hatáskörébe tartozó eljárásokban. Adójogi jogvédelem E jogvédelem keretében a) a biztosítás fedezi a biztosított jogi érdekeinek védelmét az állami adóhatóság és az önkormányzati adóhatóság hatáskörébe tartozó olyan adóellenőrzési eljárásokban, melyeket az adóhatóság az adózóval szemben indít, és adóhatósági eljárásokban, melyekben a biztosított mint adózó vesz részt.
6 6 Adójogi jogvédelem (folytatás) b) a biztosító (vagy a biztosító által ajánlott ügyvéd, illetve adószakértő) a biztosított választása szerint szóban (telefonon vagy személyesen) vagy írásban jogi tanácsot nyújt, illetve viseli az írásbeli jogi tanácsadás költségét, amennyiben a biztosított jogi érdekeinek védelme érdekében szükséges. A biztosítás az adójogi tanácsadást az alábbi feltételek szerint fedezi: a biztosított kizárólag a jelen pontban meghatározott adónemekre vonatkozóan kérhet tanácsot, évente legfeljebb 1 jogi tanácsot fedez a biztosítás, a biztosítási eseményenkénti biztosítási összeg: Ft. A biztosítási védelem kizárólag az alábbi adónemekre vonatkozóan induló eljárásokra (tanácsadásra) terjed ki: személyi jövedelemadó, építményadó, telekadó, magánszemélyek kommunális adója. A biztosító adóellenőrzési eljárásban az eljárás megindításától kezdve nyújt jogvédelmi szolgáltatást (jogi tanácsot ad vagy jogi képviseletet biztosít), adóhatósági eljárásban a biztosítási védelem kizárólag az elsőfokú határozattal szembeni jogorvoslati eljárásokra terjed ki. Nem nyújt a biztosító jogvédelmi szolgáltatást: az alapeljárásban (elsőfokú eljárásban), kivéve a biztosítottal szemben indított adóellenőrzési eljárást, adóvégrehajtási eljárásban. Az egyes biztosítási csomaghoz tartozó szolgáltatási területek: Aktív, Ezüst, Arany, Platina Ezüst, Arany, Platina Arany, Platina Platina Jogvédelmi szolgáltatás a választott biztosítási csomagtól függően a szerződés 2., 3., vagy 4. évfordulójától Okiratszerkesztés jogvédelme Az okiratszerkesztés jogvédelmi szolgáltatást az Ezüst biztosítási csomagban a szerződés 4. évfordulójától, az Arany biztosítási csomagban a szerződés 3. évfordulójától, a Platina biztosítási csomagban a szerződés 2. évfordulójától fedezi a biztosítás, évente legfeljebb egy alkalommal. Nem terjed ki a fedezet az okiratszerkesztés jogvédelmi szolgáltatásra az Aktív biztosítási csomagot tartalmazó szerződésben. E jogvédelem keretében a biztosított jogi képviseletet kérhet a magyar ingatlan-nyilvántartásba bejegyzett ingatlanra kötendő szerződéssel (végrendelettel) kapcsolatos jogi képviseletre az alábbi feltételek szerint: a szolgáltatás az alábbi szerződésfajtákkal (okirattal) kapcsolatos jogi képviseletet tartalmazza: tulajdon-átruházási szerződés (adásvétel, csere), bérleti, haszonbérleti szerződés, ajándékozási szerződés, öröklési szerződés, tartási-, életjáradéki szerződés, végrendelet. a szolgáltatás olyan szerződésekkel kapcsolatos jogi közreműködésre vehető igénybe, melyekben a biztosított személy a szerződő fél (eladó, vevő, bérlő, haszonélvező, eltartó stb.), végrendelet esetében pedig a végrendelkező. a jogi képviselet magában foglalja a szerződés (okirat) megszövegezését, és szükség esetén ügyvédi ellenjegyzését, a szerződéssel (okirattal) kapcsolatos jogi tanácsadást, szükség esetén a szerződés benyújtását a földhivatalba, az érintett jogok és tények ingatlan-nyilvántartásba történő bejegyeztetése érdekében. VI. Milyen jogviták vannak kizárva a kockázatviselés köréből? A biztosítási védelem nem tartalmazza a jogi érdekek védelmét: a) ugyanazon biztosítási szerződésben biztosított személyeknek egymással szemben; b) olyan követelések érvényesítése esetén, melyeket a biztosítottra engedményeztek, illetve olyan tartozások miatti jogérvényesítés, amit a biztosított mástól átvállalt; c) olyan káresemények esetén, melyeket a biztosított szándékosan és jogellenesen okozott; d) bírósági úton nem érvényesíthető követelések, illetve nemzetközi vagy nemzetek feletti bíróságok (pl. Emberi Jogok Európai Bírósága) előtt érvényesített igények tekintetében; e) adózással vagy vámfizetési kötelezettséggel kapcsolatban felmerülő jogi érdeksérelmek esetén (kivéve Platina csomagot); f) családjogi jogvitákban, élettársi kapcsolatban állt (vagy álló) felek közötti vagyonmegosztási jogvitákban, tartási és életjáradéki szerződésekkel kapcsolatos jogvitákban, kivéve az általános jogi tanácsadás jogvédelmet, g) szerzői és szabadalmi jog területén és a szellemi tulajdonból eredő egyéb jogokkal kapcsolatban, kivéve az általános jogi tanácsadás jogvédelmet; h) környezetszennyezéssel okozott károkkal kapcsolatos jogvitákban; i) ha a jogvita tárgyát képező követelés (pl. kárösszeg, szabálysértési eljárásban kiszabott pénzbírság, biztosított által vagy biztosítottal szemben támasztott igény összege) a Ft-ot nem haladja meg (kivéve az általános jogi tanácsadás jogvédelmet); j) jelen szerződésből eredően a biztosítóval szemben előterjesztett igények, valamint a biztosító saját munkavállalóinak a biztosítóval, mint munkáltatóval szemben előterjesztett igényei tekintetében; k) háború, harci cselekmények, idegen hatalom ellenséges cselekményei, terrorcselekmények, polgárháború, lázadás, forradalom, tüntetés, felvonulás, sztrájk, munkahelyi rendbontás, zavargások során okozott károkkal kapcsolatos vagy ezen eseményekkel összefüggésben felmerülő jogvitákban. Jelen feltétel alkalmazása szempontjából terrorcselekménynek minősül, különösen az olyan erőszakos, erőszakkal fenyegető, az emberi életre, a materiális, immateriális javakra vagy az infrastruktúrára veszélyes cselekmény, amely vagy politikai, vallási, ideológiai, etnikai célok mellett foglal állást vagy valamely kormány befolyásolására vagy a társadalomban, illetve annak egy részében való félelemkeltésre irányul, illetve arra alkalmas. Gépjármű jogvédelem, cégautók jogvédelme keretében nem fedezi továbbá a biztosítás: a) ha a járművel versenyre való felkészülés során, versenyen vagy más olyan rendezvényen következik be a biztosítási esemény, ahol cél a legnagyobb sebesség elérése, b) ha a gépjárművet a biztosított a jármű vezetésére érvényes hatósági engedély nélkül vagy a gépjármű tulajdonosának, üzemben tartójának engedélye nélkül vezette, c) ha a gépjárművet a biztosított alkohol vagy egyéb kábító hatású anyag hatása alatt vezette vagy közlekedési baleset
7 7 után nem tett eleget törvényes értesítési és segítségnyújtási kötelezettségének. VII. Hogyan igényelhető a jogvédelmi szolgáltatás és ennek során a biztosítottnak milyen teendői vannak? VII.1. Jogvédelmi szolgáltatási igény bejelentése a biztosítónak a) A biztosított köteles a jogvédelmi szolgáltatási igényt haladéktalanul, de legkésőbb az arról való tudomásszerzéstől számított 15 napon belül a biztosítónak bejelenteni. Ez történhet elektronikus úton vagy faxon a es telefonszámon, személyesen a biztosításközvetítőnél vagy a biztosító bármely ügyfélszolgálatán, telefonon munkanapokon 8 és 20 óra között a Telefonos ügyfélszolgálat es kék számán, interneten: online kárbejelentő rendszeren keresztül (generali.hu/online_ugyfelszolgalat/karbejelentes), levélben a Generali Biztosító Zrt., Dokumentumkezelő Központ, 7602 Pécs, Pf. 888 címen. Amennyiben erre lehetőség van, akkor célszerű az erre a célra szolgáló formanyomtatványon megtenni a bejelentést. Sürgős szükségben a biztosított jogosult a as telefonszámon 0 24 óráig jogi tanácsot kérni. Jelen feltétel értelmében sürgős szükségnek tekinthető a biztosítottal szembeni rendőri intézkedés, a biztosítottat ért vagy biztosított által okozott baleset, a biztosított munkaviszonyának megszüntetése, külföldön bekövetkezett érdeksérelmek. b) A jogvédelmi szolgáltatási igény bejelentésekor a biztosítót részletesen tájékoztatni kell a jogi érdeksérelem alapját képező tényállásról, pontosan megjelölve, az érdeksérelem időpontját, helyszínét és azon személyt, illetve szervezetet (név, cím), akivel szemben igényt kíván érvényesíteni a biztosított, illetve aki vele szemben igényt érvényesít. arról, hogy a biztosított élni kíván-e a szabad ügyvédválasztási jogával, vagy a biztosítóra bízza a jogi képviselő megválasztását. c) A biztosított köteles a biztosító rendelkezésére bocsátani minden olyan iratot, mely a jogvita alapját képező tényállás megállapítása szempontjából jelentős (pl. levelezések, bírósági beadványok, határozatok stb.), az ügyvédjével kötött ügyvédi megbízási szerződést vagy az ügyvédje által adott díjajánlatot, amennyiben élni kíván a szabad ügyvédválasztási jogával. Ezeket a dokumentumokat már a biztosítási esemény bejelentésével egyidejűleg célszerű a biztosítónak átadni, illetve megküldeni. A jogvédelmi szolgáltatás teljesítéséhez, a biztosítással fedezett ügyvédi díjak és egyéb jogi költségek térítéshez a biztosító jogosult bekérni a biztosítottól az alábbi iratokat: azokat a szerződéseket (pl. munka-, adásvételi, bérleti, haszonbérleti, vállalkozási, kölcsön- stb.), melyek a jogi érdeksérelemmel összefüggésben állnak; a jogi érdeksérelem jogalapját és összegszerűségét bizonyító fényképfelvételeket, iratokat; az ellenérdekű félnek átadott vagy az ellenérdekű féltől kapott leveleket, egyéb iratokat; amennyiben a jogi érdeksérelemmel összefüggésben bírósági, hatósági eljárás indult, akkor annak iratait (beadványok, jegyzőkönyvek, bírósági, hatósági határozatok); amennyiben a jogi érdeksérelemmel összefüggésben szakértői vizsgálatra került sor, akkor az elkészült szakvéleményt; a biztosított jogi képviseletét ellátó ügyvéd által adott díjajánlatot, az ügyvéddel kötött megbízási szerződést és az ügyvéd által felvett tényvázlatot; amennyiben a hatályos számviteli szabályok szerint a biztosítottat terhelő jogi költségről számlát kell kiállítani (pl. ügyvédi megbízási díj), akkor a számlát, egyéb esetben (pl. illeték, ellenérdekű félnek fizetendő perköltség) a jogi költség kifizetését igazoló bizonylatot. d) Amennyiben a biztosított a jelen pontban meghatározott kötelezettségeit nem teljesíti, és emiatt a biztosítási esemény és a biztosítási szolgáltatás megítélése szempontjából lényeges körülmények kideríthetetlenné válnak, a biztosító nem köteles a jogvédelmi szolgáltatást teljesíteni, a már teljesített jogi eljárási költségeket pedig jogosult visszakövetelni. VII.2. Teendők az igények érvényesítése vagy elhárítása előtt és a jogi eljárások során Amennyiben a biztosító jogi tanácsadáson kívül jogi eljárások költségét is téríti, akkor a biztosított köteles: a) a biztosítóval együttműködni az igények peren kívüli rendezése érdekében; b) a biztosító hozzájárulását kérni, amennyiben olyan intézkedést vagy eljárási cselekményt végez (pl. keresetlevelet, fellebbezést nyújt be, szakértő kirendelését kéri a bíróságtól), mely a biztosító szolgáltatási kötelezettségét érinti vagy érintheti. A biztosító jogosult azon költségek viselését elutasítani, melyek vállalása előtt nem kérték előzetes hozzájárulását; c) az igények bírósági érvényesítése vagy elhárítása, bírói döntés megtámadása, valamint a jelentősebb eljárási cselekmények előtt a biztosított köteles a biztosító állásfoglalását különösen a sikerre való kilátással kapcsolatban bekérni, az egyezségkötéseket a biztosítóval egyeztetni. A biztosítóval nem egyeztetett egyezségkötés a biztosító irányában a biztosítási szolgáltatás tekintetében nem hatályos; d) az igényérvényesítés (bírósági, hatósági eljárás) állásáról folyamatosan tájékoztatni a biztosítót, és az eljárás iratait (pl. keresetlevél, tárgyalási jegyzőkönyvek, beadványok, bírósági határozatok) a benyújtást, illetve a kézhezvételt követő 5 napon belül a biztosítónak benyújtani. VIII. Milyen feltételei vannak a jogvédelmi szolgáltatás igénybevételének (sikerkilátás-vizsgálat és egyeztető eljárás)? VIII.1. A jogvédelmi szolgáltatás teljesítésének feltételei A biztosító a jogvédelmi szolgáltatást az alábbi feltételek együttes fennállása esetén teljesíti: a bejelentett esemény a biztosítási feltétel szerint biztosítási eseménynek minősül (lásd II. fejezet) és nincs kizárva a kockázatviselés köréből (lásd VI. fejezet) és a bejelentett jogi érdeksérelemre kiterjed a biztosítási fedezet (lásd V. fejezet) és a biztosított peren kívül már megkísérelte a jogi igényét érvényesíteni (a vele szemben támasztott jogi igényt elhárítani), de ez nem vezetett eredményre és a sikerkilátás vizsgálata során a biztosító úgy ítélte meg, hogy megfelelő kilátás van az igényérvényesítés sikerére (lásd VIII. fejezet). VIII.2. Sikerkilátás-vizsgálat A jelen pontban foglalt eseteken kívül, a biztosító jogosult a szolgáltatási igény bejelentésekor, valamint az eljárás folyamán bármikor vizsgálatot indítani a jogérvényesítés vagy a jogi védekezés feltehető sikerére vonatkozólag (sikerkilátás-vizsgálat). Jelen feltétel alkalmazásában az igényérvényesítés (jogérvényesítés vagy a jogi védekezés) sikeressége abban az esetben feltételezhető, ha
8 8 a tényállás és a vonatkozó jogszabályi rendelkezések alkalmazásával valószínűsíthető, hogy a biztosítottra kedvező bírósági, hatósági határozat születik és pénzügyi követelés érvényesítése esetén valószínűsíthethető a követelés megtérülése. Van kilátás a sikerre Amennyiben a tényállás vizsgálata után a jogi és a bizonyítási helyzet alapulvételével a biztosító arra a következtetésre jut, hogy megfelelő kilátás van az igényérvényesítés sikerére, akkor írásban nyilatkozik a szolgáltatási igény teljesítéséről és vállalja a biztosított költségeket. Nincs kilátás a sikerre Amennyiben a tényállás vizsgálata után a jogi és a bizonyítási helyzet alapulvételével a biztosító arra a következtetésre jut, hogy nincs kilátás az igényérvényesítés sikerére, akkor jogosult elutasítani a jogvédelmi szolgáltatás teljesítését. Egyeztető eljárás (lásd VIII. 3. pont) A biztosító a jogvédelmi szolgáltatási igény bejelentésétől számított 15 napon belül köteles a biztosítottal írásban közölni a sikerkilátás-vizsgálat eredményét, azaz hogy a szolgáltatási igényt teljesíti vagy elutasítja. Az elutasítást legalább az arra okot adó tény és az arra vonatkozó jogszabályi vagy szerződéses rendelkezések felhívásával kell megindokolni. Az elutasítással egyidejűleg a biztosító köteles írásban tájékoztatni a biztosítottat az egyeztető eljárás lehetőségéről, valamint arról, hogy amennyiben az egyeztető eljárás nem vezet eredményre, akkor a biztosítási szerződéssel kapcsolatos érdekei védelmében szabadon megválaszthatja jogi képviselőjét. Amennyiben a sikerkilátás vizsgálatához a tényállás kiegészítése vagy további iratok csatolása szükséges, a biztosító jogosult felhívni a biztosítottat ennek teljesítésére. Ebben az esetben a 15 napos határidő a sikerkilátás vizsgálatához szükséges valamenynyi irat rendelkezésre bocsátásától kezdődik. Érdekellentét esetén a sikerkilátás vizsgálatát a biztosított által választott ügyvéd folytatja le a X. fejezetben foglaltak szerint. Nincs sikerkilátás-vizsgálat büntetőjogi jogvédelem esetén. VIII.3. Egyeztető eljárás a) Amennyiben a biztosító a sikerkilátás-vizsgálat alapján elutasítja a jogvédelmi szolgáltatás teljesítését, és a biztosított ezzel a döntéssel nem ért egyet, az elutasítás kézhezvételétől számított 15 napon belül jogosult egyeztető eljárást kezdeményezni. b) Az egyeztető eljárás kezdeményezésével egyidejűleg a biztosított köteles megnevezni az egyeztető eljárásban őt képviselő ügyvédet, valamint a biztosítónak benyújtani az ügyvéddel kötött ügyvédi megbízási szerződést vagy az ügyvéd által adott ügyvédi díjajánlatot. Az egyeztető eljárás kezdeményezésétől számított 5 napon belül a biztosító is köteles megnevezni az egyeztető eljárásban résztvevő jogi képviselőjét. c) Amennyiben az egyeztető eljárás során a biztosított és a biztosító jogi képviselője a sikerkilátás kérdésében azonos véleményre jut, úgy ezt a döntést a biztosított és a biztosító is köteles elfogadni. nem jutnak azonos véleményre 4 héten belül, úgy a biztosított jogosult saját költségén, az általa szabadon választott jogi képviselővel az igényt érvényesíteni (bírósági eljárást megindítani). Amennyiben az igényérvényesítés során a biztosított pernyertes lesz, úgy a biztosító köteles a jelen szerződés alapján biztosított és a perben meg nem térült jogi költségeket a biztosítottnak megtéríteni. Perbeli egyezség esetén a biztosító a költségeket a pernyertességnek a pervesztességhez viszonyított arányában viseli. A biztosítottat képviselő ügyvéd készkiadásokat is tartalmazó megbízási díját a biztosító a XI. 2. pont szerint viseli. d) Az egyeztető eljárás költségét az alábbiak szerint viselik a felek: amennyiben az egyeztető eljárás eredménye a biztosítottra kedvező, az eljárás költségét a biztosító viseli, amennyiben az egyeztető eljárás eredménytelen vagy eredménye a biztosítóra kedvező, úgy a biztosított és a biztosító saját költségüket viselik. e) Amennyiben az egyeztető eljárás nem vezet eredményre, akkor a biztosított jogosult a biztosítási szerződéssel kapcsolatos érdekei védelmében szabadon megválasztani jogi képviselőjét. IX. Ki látja el a biztosított jogi képviseletét az igényérvényesítés során? IX.1. A biztosított jogosult a biztosítási esemény bekövetkezését követően, illetve bármely bírósági vagy közigazgatási eljárásban vagy az ilyen eljárás megkezdését megelőzően, az eljárás elkerülését elősegítő eljárás során, valamint az egyeztető eljárás eredménytelensége esetén, szabadon megválasztani jogi képviselőjét (ügyvédjét). IX.2. Az ügyvédválasztási jog csak olyan ügyvédekre vonatkozik, akinek irodája a biztosított lakóhelye szerinti helységben vagy azon bíróság vagy közigazgatási hatóság székhelyén van, amely az első fokon indítandó eljárásra illetékes. Ha ezen helységben nincs vagy csak egy ügyvéd működik, akkor választható más, a megyei bíróság illetékességi területén működő ügyvéd is. IX.3. Amennyiben a biztosított nem él szabad ügyvédválasztási jogával, úgy a biztosító megfelelő szakértelemmel rendelkező ügyvédet ajánl vagy külön meghatalmazás alapján a biztosító jogtanácsosa látja el a biztosított jogi képviseletét. IX.4. Az ügyvéddel minden esetben a biztosított létesít megbízási jogviszonyt. IX.5. Amennyiben a biztosított szabad ügyvédválasztási jogával él, úgy köteles az ügyvéddel kötött ügyvédi megbízási díjat tartalmazó megbízási szerződést, a megbízás létrejöttét követő 2 munkanapon belül a biztosítónak benyújtani. A biztosító csak abban az esetben téríti a megbízási szerződésben meghatározott mértékben az ügyvédi megbízási díjat, amennyiben a megbízási díj összegét előzetesen elfogadta (lásd XI. 2. pont). IX.6. A biztosított köteles a jogi képviseletét ellátó ügyvédet a titoktartási kötelezettsége alól mentesíteni, és megbízni, hogy az igényérvényesítés (bírósági, hatósági eljárás) állásáról folyamatosan tájékoztassa a biztosítót és az eljárás iratait (pl. keresetlevél, tárgyalási jegyzőkönyvek, beadványok, bírósági határozatok) bocsássa a biztosító rendelkezésére. IX.7. Az ügyvéd a biztosítottal szemben közvetlenül felelős a megbízás teljesítéséért. A biztosító nem felel az ügyvéd tevékenységéért. X. Érdekellentét esetén milyen eljárást követnek a felek? X.1. Jelen feltétel alkalmazásában érdekellentétnek minősül, amenynyiben a jelen szerződés szerinti biztosítási esemény kapcsán az ellenérdekű félnek a biztosító más biztosítási szerződés (pl. felelősségbiztosítási, jogvédelmi biztosítási szerződés) alapján biztosítási védelmet nyújt vagy a biztosító az ellenérdekű fél. X.2. Érdekellentét esetén a) a biztosított jogi képviseletét minden esetben a szabadon választott ügyvédje látja el, b) a biztosítási eseménnyel kapcsolatos tájékoztatási kötelezettség a biztosítottat kizárólag az ügyvédje irányában terheli. Amennyiben azonban azért áll fenn érdekellentét, mert ugyanazon biztosítási esemény kapcsán az ellenérdekű félnek is jogvédelmi fedezetet nyújt a biztosító, úgy a tel-
9 9 jes körű tájékoztatási kötelezettség a biztosító irányában is fennáll. c) a sikerkilátás vizsgálatát nem a biztosító végzi. A biztosító elfogadja a biztosított jogi képviseletére felkért ügyvéd sikerkilátással kapcsolatos álláspontját, amennyiben az ügyvéd írásbeli állásfoglalásban a tényállás ismertetésével és a vonatkozó jogszabályi rendelkezésekre utalással megfelelő jogi indokát adja a jogi igényérvényesítés, illetve jogi védekezés sikerének. X.3. Érdekellentét esetén a biztosító köteles haladéktalanul írásban tájékoztatni a biztosítottat az érdekellentét fennállásáról és a 2. pontban foglaltakról. XI. Milyen jogvédelmi szolgáltatásokat nyújt a biztosítás? XI.1. Jogvédelmi szolgáltatások XI.1.1. A szolgáltatási igény teljesítési feltételeinek fennállása esetén (lásd VIII. 1. pont) a biztosító az érdeksérelem jellegétől függően az alábbi jogvédelmi szolgáltatásokat nyújtja: a) 0 24 óráig telefonos jogi tanácsadás a biztosítottat ért sürgős szükségben. Jelen feltétel értelmében sürgős szükségnek tekinthető a biztosítottal szembeni rendőri intézkedés, a biztosítottat ért vagy biztosított által okozott baleset, a biztosított munkaviszonyának megszüntetése, külföldön bekövetkezett érdeksérelmek. b) jogi tanácsadás a biztosított jogvédelmi területeken (az általános jogvédelmi tanácsadás keretében azon kívül is) szóban vagy írásban, c) a jogvitára megfelelő szakértelemmel rendelkező ügyvéd ajánlása, amennyiben a biztosított nem él szabad ügyvédválasztási jogával és az igény érvényesítéséhez (elhárításához) célszerű vagy szükséges ügyvédi képviselet, d) a jogi eljárási költségek viselése jelen fejezet rendelkezései szerint. XI.1.2. A biztosító a jogvédelmi szolgáltatásokat a biztosítási csomagban biztosított jogvédelmi szolgáltatási területeken nyújtja. Az 1.1.a) pont szerinti telefonos tanácsadást Aktív csomagban kizárólag a biztosított munkaviszonyának megszüntetése esetén biztosítja, továbbá Ezüst csomagban nem terjed ki a biztosítási védelem gépjármű üzemeltetésével kapcsolatos érdeksérelmekre (rendőrségi intézkedésekre, balesetre stb.). XI.2. Biztosítással fedezett jogi költségek A biztosítás a káreseményenkénti és biztosítási időszakra megállapított biztosítási összeg erejéig a biztosított jogi érdekeinek védelméhez szükséges alábbi költségeket fedezi: Ügyvédi megbízási díj A biztosítás a biztosított jogi képviseletét ellátó ügyvéd indokolt, feladathoz mért és szokásos mértékű kész kiadásokat is magában foglaló megbízási díját fedezi, melyhez a biztosító előzetesen hozzájárult. Amennyiben a biztosított a biztosító előzetes hozzájárulása nélkül állapodott meg az ügyvédi megbízási díj összegében, a biztosító a pártfogó ügyvéd jogszabályban meghatározott minimális munkadíjának megfelelő megbízási díjat fizet. Jogi eljárások költsége A bírósági (választottbírósági), hatósági, békéltető testületi, közvetítői eljárások illetékét, díját és költségét (pl. tanú- és szakértői díj, tolmácsdíj, helyszíni tárgyalás és szemle költsége) valamenynyi fokon téríti a biztosító, amennyiben a biztosított köteles e költségek megfizetésére vagy előlegezésére. Ellenérdekű fél költsége A biztosítás abban az esetben fedezi az ellenérdekű fél költségét, amennyiben a biztosított jogerős határozat folytán köteles ezek megfizetésére, és ezekre vonatkozóan nem áll fenn más irányú biztosítási védelem. Végrehajtás költsége A biztosítottat megillető végrehajtási jogcím (pl. ítélet) meglétét követően a végrehajtás költségeit a biztosítás legfeljebb 2 végrehajtási kísérlet erejéig fedezi. Felszámolási eljárás költsége Fedezi a biztosítás az ellenérdekű félként szereplő fizetésképtelenséggel fenyegető helyzetben lévő vagy fizetésképtelen gazdálkodó szervezettel szemben indított csődeljárás vagy felszámolási eljárás költségét, feltéve, hogy a csődeljárás, illetve a felszámolási eljárás keretében a gazdálkodó szervezet pénzügyi adatai alapján vagy az eljárást követően más forrásból (pl. a Bérgarancia Alapból) valószínűsíthető a biztosított követelésének megtérülése. Útiköltség Fizeti a biztosító a biztosítottnak az eljáró bíróság (hatóság) székhelyére történő utazásával kapcsolatos útiköltségét, amenynyiben az eljáró bíróság (hatóság) a biztosítottat személyes megjelenésre kötelezte. A biztosítás másodosztályú vasúti vagy ezzel egyenrangú más közlekedési eszköz menetjegyének vételáráig fedezi az útiköltséget. Szakvélemény költsége Fedezi a biztosítás a biztosított által felkért független szakértő írásbeli szakvéleményének díját, feltéve, hogy a szakértő megbízásához és a szakértői díj összegéhez a biztosító előzetesen hozzájárult. Fordítási költség, tolmács díja Fedezi a biztosítás a jogi eljárás lefolytatásához szükséges dokumentumok indokolt fordítási költségét, a biztosított által felkért tolmács díját, feltéve hogy a biztosítottat ért (illetve a biztosított által okozott) jogi érdeksérelem külföldön következett be és a jogi eljárás lefolytatása külföldi bíróság vagy hatóság joghatósága alá tartozik, továbbá a fordításhoz, illetve a tolmács felkéréséhez a biztosító előzetesen hozzájárult. Óvadék A biztosító a biztosítási kötvényen meghatározott biztosítási összeg erejéig megelőlegezi a biztosított előzetes letartóztatásának megszüntetése érdekében, a biztosított terhére megállapított óvadékot. Az óvadékot a biztosító a bíróság letéti számlájára banki átutalással teljesíti. Az óvadék megelőlegezésének a feltétele, hogy a biztosított teljes bizonyító erejű magánokiratban nyilatkozatot tegyen, hogy az óvadék visszaadása esetén, annak kiutalását a biztosító részére kéri. Amennyiben a biztosított elvesztette jogát az óvadék összegére (pl. eljárási cselekményen idézés ellenére nem jelent meg, az előzetes letartóztatásának más oka merült fel), az erről szóló bírósági határozat jogerőre emelkedését követő 5 napon belül, köteles az óvadék összegét a biztosítónak megfizetni. Biztosíték Amennyiben a biztosítottal szemben külföldön büntetőeljárás indul, a biztosított távollétében folytatható eljárás érdekében a biztosító a biztosítási kötvényen meghatározott biztosítási öszszeg erejéig megelőlegezi a biztosított terhére megállapított biztosítékot. A biztosítékot a biztosító a hatóság (vagy a biztosítottat képviselőügyvéd) letéti számlájára banki átutalással teljesíti. A biztosíték megelőlegezésének a feltétele, hogy a biztosított teljes bizonyító erejű magánokiratban nyilatkozatot tegyen, hogy a biztosíték viszszaadása esetén, annak kiutalását a biztosító részére kéri. Amennyiben a biztosított elvesztette jogát a biztosíték összegére (pl. bíróság vele szemben pénzbüntetést szab ki), az erről szóló bírósági határozat jogerőre emelkedését követő 5 napon belül, köteles a biztosíték összegét a biztosítónak megfizetni.
10 10 XI.3. A jogi költségek viselésének feltételei a) A biztosítás csak a biztosítási esemény biztosítónak történt bejelentését követően felmerült költségeket fedezi. A biztosítási esemény bejelentése előtt felmerült költségekre csak akkor vonatkozik a biztosítási védelem, amennyiben azok a biztosítási esemény bejelentése előtt 30 napnál nem korábban az ellenfél, a hatóság intézkedései vagy a biztosított érdekében tett halaszthatatlan intézkedések által merültek fel. b) Perbeli egyezség esetén a biztosító a költségeket a pernyertességnek a pervesztességhez viszonyított arányában viseli. A peres eljárás során a biztosított köteles indítványozni, hogy a bíróság határozzon a perköltség viseléséről. Peren kívüli egyezség esetén a költségeket a biztosító viseli, kivéve ha az ellenérdekű fél vállalja azok megtérítését. c) Amennyiben pertársaság esetén a bíróság a biztosítottat a többi pertárssal egyetemlegesen kötelezi a perköltség viselésére, a biztosítás a perköltséget olyan arányban fedezi, amilyen arányban a biztosított követelése vagy a vele szemben támasztott követelés a valamennyi pertárs által érvényesített követelés vagy a velük szemben támasztott követelés összértékéhez aránylik. d) Választott bírósági eljárás esetén a biztosítás legfeljebb olyan mértékben fedezi a jogi költségeket, amennyiben a biztosított rendes bírósági eljárásban köteles lenne azok fizetésére. e) Nem fedezi a biztosítás a biztosítottal vagy jogi képviselőjével szemben, a biztosítási eseménnyel kapcsolatos eljárásban roszszhiszemű pervitel vagy mulasztás miatt kiszabott bírságot, illetve ezen magatartás miatti többletköltséget, felelősségbiztosítási szerződéssel fedezett jogi költségeket. f) Ha egy eljárás során olyan igények merülnek fel, melyekre vonatkozólag csak részben áll fenn biztosítási védelem, akkor a biztosító csak azon költségeket viseli, amelyeket a biztosítási védelem alatt nem álló igények figyelembevétele nélkül is ő fizetne. XII. Milyen esetben kell a jogi költségeket visszatéríteni a biztosítónak? XII.1. Amennyiben a biztosított peren kívüli megállapodást köt az ellenérdekű féllel és az ellenérdekű fél vállalja a biztosított jogi költségeinek (pl. ügyvédi megbízási díj) a megtérítését, továbbá bírósági eljárás során a bíróság a biztosított javára per-, illetve ügyvédi költséget ítél meg, akkor az ebből befolyó összeg a biztosítót illeti, a biztosító által kifizetett összeg mértékéig. XII.2. A XII.1. pont szerint megtérült jogi költségeket a biztosított köteles a megtérülést követő 15 napon belül a biztosítónak viszszafizetni. Amennyiben a biztosítottnak megítélt jogi költségek behajtása iránt a biztosított nem intézkedik, a biztosítottal kötött engedményezési megállapodás alapján a biztosító érvényesít igényt. A biztosított köteles a biztosítót igényei érvényesítésekor támogatni és a biztosító javára az engedményezési okiratot kiállítani. XIII. Egyéb rendelkezések XIII.1. A biztosítót a biztosítási eseménnyel és az azzal összefüggésben indított eljárással kapcsolatban tudomására jutott tények, adatok tekintetében ugyanolyan titoktartási kötelezettség terheli, mint az ügyvédet. XIII.2. A biztosító tájékoztatja a szerződő felet, hogy a biztosító és a biztosított közötti érdekellentétek elkerülése érdekében a biztosító a biztosítási tevékenységről szóló évi LXXXVIII. törvény 161. (1) bek. a) c) pontjai közül az a) pontban meghatározott megoldást alkalmazza, azaz a jogvédelmi ágazat kárainak rendezésével, illetve az ezzel kapcsolatos tanácsadással foglalkozó alkalmazottai ugyanilyen vagy hasonló tevékenységet nem folytathatnak a biztosító által művelt másik ágazat részére vagy más, az 1. sz. Melléklet A) részében meghatározott bármely ágazatot művelő más biztosító számára, illetve a biztosítóban az ezen alkalmazottak felett utasítási joggal rendelkező vezető állású személy nem rendelkezik utasítási joggal más biztosítási ágazatba tartozó károk rendezésével kapcsolatban.
11 B) Milyen szolgáltatásokat nyújt a magánemberi felelősségbiztosítás? 11 Gyalogosként közlekedési balesetet okoztam, mert piros jelzés ellenére figyelmetlenül egy szabályosan közlekedő gépjármű elé léptem. A gázolás elkerülése érdekében a gépjárművezető hirtelen elrántotta a kormányt, és nekiütközött egy másik gépjárműnek. A gépjárművekben Ft kár keletkezett, melyet tőlem követelnek a tulajdonosok. (közlekedési balesetet okozó gyalogos) Jelen általános szerződési feltételek /B) fejezet/ a Generali Biztosító Zrt-vel kötött Generali Juris magánemberi felelősségbiztosítási szerződésre alkalmazásra kerülő általános szerződési feltételeket tartalmazzák. Jelen fejezetben nem szabályozott kérdésekben a biztosítási szerződésre vonatkozó általános szabályokat tartalmazó D) fejezet rendelkezései az irányadók. A felek az általános szerződési feltételektől eltérhetnek, mely esetben az adott kérdésben a felek írásban rögzített megállapodása az irányadó. A biztosítási szerződés részét képezi továbbá az Ügyféltájékoztató és a biztosítási szerződésre vonatkozó általános rendelkezések is. I. Mi a biztosítás tárgya? A magánemberi felelősségbiztosítás keretében a biztosító a szerződésben megállapított mértékben és feltételek szerint mentesíti a biztosítottat olyan kár megtérítése alól, amelyért jogszabály szerint felelős, továbbá olyan sérelemdíj megfizetése alól, amelyért jogszabály szerint helytállni tartozik. II. Mi minősül biztosítási eseménynek? II.1. A biztosítási védelem a magán életszférában bekövetkezett biztosítási eseményekre terjed ki. Magán életszférának tekintendők a biztosított személyek foglalkozásán, hivatásán, politikai tevékenységén vagy üzletszerű gazdasági tevékenységén kívüli életviszonyok. II.2. Biztosítási esemény olyan másnak okozott személyi sérüléses kár és dologi kár miatti kártérítési kötelezettség, amelyet a magyar jog szerint jelen szerződés biztosítottjának kell teljesíteni, és amelynek a teljesítése alól a biztosítottat a biztosító a jelen feltételben meghatározottak szerint mentesíti. Jelen feltétel alkalmazása szempontjából személyi sérüléses kár az, ha valaki meghal, egészségkárosodást vagy testi sérülést szenved, dologi kár az, ha valamilyen tárgy megsemmisül, megsérül vagy használhatatlanná válik. II.3. Biztosítási esemény továbbá olyan, más személy személyiségi jogát sértő magatartás is, melyre tekintettel a biztosított sérelemdíj fizetésére köteles, feltéve, hogy a személyiségi jog megsértése olyan személyi sérüléses vagy dologi kárt okozó magatartással áll közvetlen összefüggésben, amelyért a biztosítottat kártérítési felelősség terheli. Jelen feltételnek a károkozó magatartásra, kárra, kártérítési kötelezettségre vonatkozó rendelkezései megfelelően alkalmazandók a személyiségi jogsértő magatartásra, sérelemdíjra és sérelemdíj fizetési kötelezettségre, amennyiben a feltétel eltérően nem rendelkezik. II.4. A sorozatkárok egy biztosítási eseménynek minősülnek. Sorozatkárnak tekintendők az egyazon károkozói magatartásból, illetve okból eredő, valamint az azonos okra visszavezethető, de eltérő időpontokban bekövetkezett károk, ha az ok és okozat közötti összefüggés jogi, gazdasági vagy műszaki vonatkozásban fennáll. III. Milyen területi és időbeli korlátja van a biztosítási védelemnek (területi és időbeli hatály)? III.1. A biztosító kockázatviselése Európa területén okozott és érvényesített károkra nyújt fedezetet. Jelen feltétel alkalmazása szempontjából Európa fogalma alatt a földrajzi értelemben vett Európa értendő. III.2. A biztosító kockázatviselése a biztosítási szerződés hatálya alatt okozott és legkésőbb a szerződés megszűnését követő 1 éven belül bekövetkezett és a biztosító részére bejelentett, biztosítási eseménynek minősülő károkra terjed ki. Jelen feltétel alkalmazása szempontjából a) a károkozás időpontja az a nap, amikor a kárt előidéző cselekmény megtörtént. Amennyiben a károkozás mulasztással valósul meg, a károkozás időpontja az a nap, amikor a mulasztást még a kár bekövetkezése nélkül pótolni lehetett volna. b) a kár bekövetkezésének időpontja az a nap, amikortól a biztosított kártérítési fizetési kötelezettsége esedékessé válik. személyi sérüléses károk tekintetében a kár bekövetkezésének időpontja: halál esetén a halál beállta, testi sérülés esetén a sérülés időpontja, még akkor is, ha utóbb halálhoz vezet, egészségkárosodás esetén a károsodás időpontja, egészségromlás (lassú lefolyású személysérüléses kár) esetén vitás esetben amikor az orvos első alkalommal megállapította az egészségkárosodást. dologi károk tekintetében a kár bekövetkezésének időpontja a károsodás időpontja; sorozatkár bekövetkezésének időpontja a sorozat első káreseményének időpontja. c) a kár bejelentésének időpontja az a nap, amikor a biztosított a kár bekövetkezését a biztosítónak írásban bejelentette. IV. Milyen károkat, költségeket fedez a biztosítás? IV.1. A biztosítási esemény bekövetkezése esetén a biztosító a biztosítási összeg mértékéig a biztosítási eseménnyel összefüggésben a biztosítottat terhelő alábbi károkat és költségeket téríti: a) Kártérítést Kártérítés címén a károsultat ért mindazon kárt, melyért a biztosított kártérítési felelősséggel tartozik, így dologi és személyi sérüléses károknál a károkozó körülmény folytán a károsult vagyonában beállott értékcsökkenést, valamint a károsultat ért vagyoni hátrányok kiküszöböléséhez szükséges költségeket; személyi sérüléses kár esetén az elmaradt vagyoni előnyt. b) Sérelemdíjat A biztosítottat terhelő sérelemdíjat kizárólag abban az esetben fedezi a biztosítás, amennyiben a személyiségi jog megsértése olyan jelen szerződés alapján biztosítási fedezetbe vont személyi sérüléses vagy dologi kárt okozó magatartással áll közvetlen öszszefüggésben, amelyért a biztosítottat kártérítési felelősség terheli és a károsult bizonyítja, hogy a károkozó magatartás következtében a személyiségi jogai sérültek és ezért a biztosított sérelemdíj fizetésére köteles. A sérelemdíjat az eset körülményeire különösen a jogsértés súlyára, ismétlődő jellegére, a felróhatóság mértékére, a jogsértésnek a sértettre és környezetére gyakorolt hatására tekintettel teljesíti a biztosító.
12 12 c) Késedelmi kamatot A kártérítési követelés és a sérelemdíj után felszámítható késedelmi kamatot a IV.2. pontban foglalt korlátozásra figyelemmel fedezi a biztosítás. d) Jogi költségeket Fedezi a biztosítás a biztosítási eseménnyel összefüggésben a biztosítottal szemben támasztott megalapozott kárigények érvényesítése, illetve megalapozatlan kárigények elhárítása iránti jogi eljárás költségeit (pl. eljárási díj, illeték, biztosítottat terhelő perköltség stb.), feltéve, hogy e költségek a biztosító útmutatásai alapján vagy előzetes jóváhagyásával merültek fel. A biztosító megtéríti a biztosított jogi képviseletét ellátó ügyvéd megbízási díját, valamint a káresemény jogalapjának vagy összegszerűségének megállapítása érdekében felkért szakértő költségét, amennyiben az ügyvéd, illetve a szakértő felkérésére a biztosító előzetes jóváhagyásával került sor. Előzetes hozzájárulás hiányában a biztosító legfeljebb a bírósági eljárásban megállapítható ügyvédi költségekről szóló mindenkor hatályos jogszabálynak a díjmegállapodás hiánya esetére számítottügyvédi díjat, illetve az igazságügyi szakértők díjazásáról szóló mindenkor hatályos jogszabály szerinti szakértői díjat térít meg. e) Társadalombiztosítási megtérítési igényt Fedezi a biztosítás a károsultnak nyújtott egészségbiztosítási és nyugellátás miatt az egészségbiztosító, illetve a nyugdíjbiztosítási igazgatási szerv által a biztosítottal szemben érvényesített megtérítési igényt. f) Kárenyhítési költségeket IV.2. A IV.1. a) f) pontban meghatározott biztosítási szolgáltatást a biztosítási eseményenkénti és biztosítási időszakra szóló biztosítási összeg keretei között, legfeljebb annak mértékéig téríti a biztosító. Ezen rendelkezés a károkozó biztosítottat terhelő jogi képviseleti költségekre és kamatfizetési kötelezettségre is irányadó. IV.3. A biztosítási ajánlaton feltüntetésre kerülő, abszolút összegben meghatározott mértékű önrészesedés a kár és a káreseménnyel összefüggésben felmerülő egyéb kiadásoknak (IV.1 a) f) pont) azon része, amelyet a biztosított minden káresemény kapcsán önmaga visel. A biztosító az önrészesedésnek megfelelő öszszeget a ténylegesen megállapított kárösszegből és a káreseménnyel összefüggésben felmerülő költségekből és kiadásokból vonja le. A biztosító a biztosítási szolgáltatást az önrészesedés levonásával teljesíti a károsultnak. IV.4. Amennyiben jelen szerződéssel fedezetbe vont kockázatokra a biztosított más felelősségbiztosítási szerződés alapján is biztosítási védelemben részesül, a biztosító jelen szerződés alapján csak akkor és annyiban téríti meg a kárt, amennyiben a másik felelősségbiztosítási szerződés alapján az nem fedezett. IV.5. Ha a biztosítottnak jogszabály vagy bírói rendelkezés folytán kártérítési kötelezettsége fedezetére biztosítékot vagy letétet kell adnia, a biztosító erre legfeljebb olyan mértékben köteles, mint a kártérítésre. IV.6. Amennyiben több személy közösen okoz kárt, és így a biztosított felelőssége mással egyetemleges, a biztosító helytállási kötelezettsége csak a biztosított felróható magatartásának mértékéig terjed. Ha a károkozók magatartása felróhatóságának arányát nem lehet megállapítani, akkor a biztosító a károkozók közrehatása arányában teljesít. Ha a közrehatás arányát nem lehet megállapítani, akkor a biztosító úgy teljesít, mintha a kárt a károkozók egyenlő arányban okozták volna. IV.7. Járadékfizetési kötelezettség esetén mind a biztosító, mind a biztosított, mind a károsult kezdeményezheti a járadék egyöszszegű megváltását (tőkésítését). A járadék tőkésítésére csak a felek közös megegyezésével kerülhet sor, tehát ha a tőkésítés tényét és az egyösszegű megváltás összegét a biztosító, a biztosított és a károsult elfogadja. A járadék tőkésítése esetén a biztosító a járadék tőkeértékét az évi magyar női néphalandósági tábla és 6,25%-os technikai kamatláb figyelembevételével határozza meg. IV.8. Amennyiben a biztosító a biztosítottal szembeni peres eljárással kapcsolatban a IV.1. d) pont szerint per-, illetve ügyvédi költséget térített, és a bíróság jogerős határozatában a biztosított javára per, illetve ügyvédi költséget ítél meg, úgy az ebből befolyó összeg a biztosítót illeti, a biztosító által kifizetett összeg mértékéig. A megtérült jogi költségeket a biztosított köteles a megtérülést követő 15 napon belül a biztosítónak megfizetni. Amennyiben a biztosítottnak megítélt jogi költségek behajtása iránt a biztosított nem intézkedik, a biztosítottal kötött engedményezési megállapodás alapján a biztosító érvényesít igényt. A biztosított köteles a biztosítót igényei érvényesítésekor támogatni és a biztosító javára az engedményezési okiratot kiállítani. V. Milyen teendői vannak a biztosítottnak a károk megelőzése érdekében és a káresemény bekövetkezésekor? V.1. Kármegelőzéshez szükséges intézkedések megtétele V.1.1. A szerződő és a biztosított kötelesek a károk megelőzése érdekében az adott helyzetben általában elvárható intézkedéseket megtenni. Kötelesek mindenkor betartani a hatályos jogszabályokat, szabványokat és hatósági határozatokat, valamint a telepítésre, üzemeltetésre, védelemre, karbantartásra, tárolásra vonatkozó szakmai előírásokat, illetve a gyártónak a fentiekre vonatkozó utasításait, ajánlásait, valamint a már felismert veszélyhelyzetben a veszélyt elhárítani és eleget tenni a biztosító által kért kármegelőzési intézkedéseknek. Vitás esetben felismert veszélyhelyzetnek kell tekinteni minden olyan körülményt, amely már károkozást eredményezett, továbbá amennyiben a kár bekövetkezésének a fennálló veszélyére a biztosítottat a biztosító vagy harmadik személy figyelmeztette. V.1.2. A biztosító jogosult a kármegelőzési intézkedések megvalósítását és megtartását ellenőrizni. V.2. Kárenyhítéshez szükséges intézkedések megtétele V.2.1. A szerződő fél és a biztosított a biztosító előírásai és a káresemény bekövetkezésekor adott utasításai szerint, ezek hiányában az adott helyzetben általában elvárható magatartás követelménye szerint kötelesek minden szükséges intézkedést megtenni a kár enyhítése érdekében. V.2.2. A biztosító jogosult a kárenyhítési intézkedések megvalósítását, előírásainak, utasításainak megtartását ellenőrizni. V.2.3. Amennyiben a kárt a szerződő vagy a biztosított kármegelőzési és kárenyhítési kötelezettségének szándékos vagy súlyosan gondatlan megszegése okozta, vagy a kár mértéke ezen magatartás, vagy mulasztás miatt növekedett, úgy a biztosító mentesül a szolgáltatási kötelezettsége alól a VIII. 2. pontban foglaltak szerint. V.3. A biztosítási esemény bejelentése a biztosítónak V.3.1. A biztosított köteles a biztosítónak haladéktalanul, de legkésőbb 30 napon belül bejelenteni, ha vele szemben kárigényt közölnek, vagy ha olyan körülményről szerez tudomást, amely ilyen kárigényre adhat alapot. A kárbejelentés történhet: a) személyesen: a biztosító bármely ügyfélszolgálatán, b) telefonon: munkanapokon 8 és 20 óra között a Telefonos ügyfélszolgálat es kék számán,
13 13 c) interneten: online kárbejelentő rendszeren keresztül (generali.hu/online_ugyfelszolgalat/karbejelentes), d) telefax útján a telefax számon, e) levélben a 7602 Pécs, Pf. 888 címen. V.3.2. A kárbejelentésnek tartalmaznia kell: a biztosítási szerződés kötvényszámát; a károsult(ak) nevét, lakcímét (székhelyét); a kár mértékét, bekövetkezésének helyét, időpontját; a káresemény részletes leírását; a biztosított felelősségének elismerésére vagy elutasítására vonatkozó nyilatkozatát, részletes indoklással ellátva; az esetleges hatósági eljárás számát, az eljáró hatóság megjelölését, a hozott határozatot; a kárrendezésben közreműködő és a biztosított által meghatalmazott személy nevét, címét és telefonszámát; a kárral kapcsolatos valamennyi lényeges egyéb információt. V.3.3. A biztosító a biztosítási esemény okozta károk és költségek megtérítéséhez az alábbi dokumentumok rendelkezésre bocsátását jogosult kérni: a biztosított felelősségének elismerésére vagy elutasítására vonatkozó nyilatkozata, a biztosítási szerződés által előírt feltételek teljesülését bizonyító dokumentumok, a biztosítási esemény bekövetkezési körülményeinek és következményeinek tisztázásához szükséges iratok(a biztosított és a biztosítási eseményről tudomással bíró más személy nyilatkozata a biztosítási esemény körülményeiről, az ezt tartalmazó jegyzőkönyvek másolata), amennyiben a biztosítási eseménnyel vagy az annak alapjául szolgáló körülménnyel kapcsolatban rendőrségi, közigazgatási vagy más hatósági eljárás indult, az eljárás során keletkezett, illetőleg az eljárás anyagának részét képező iratok (büntető eljárásban és szabálysértési eljárásban meghozott jogerős határozat csak abban az esetben, ha az a kárigény (szolgáltatási igény) benyújtásakor, illetve a kárrendezés során már rendelkezésre áll), a biztosítottnak, illetve a károsultnak a biztosítási eseménynyel és a kórelőzményi adatokkal összefüggő egészségügyi dokumentumai: házi-, vagy üzemorvosi, a járó- és fekvőbetegellátás során keletkezett iratok, gyógyszerfelhasználást igazoló iratok, a társadalombiztosítási szerv, vagy más személy, szervezet által kezelt, a biztosítási eseménnyel vagy annak alapjául szolgáló körülménnyel kapcsolatos biztosítotti, illetve károsulti adatokat tartalmazó iratok (a jogosult titoktartás alóli felmentéséhez és adatbekéréshez szükséges meghatalmazása alapján), a biztosító kérheti a kártérítési (szolgáltatási) igény tárgyában meghozandó döntéshez szükséges, az igényt alátámasztó dokumentumokat, számlákat, számviteli bizonylatokat, szakvéleményeket, jegyzőkönyveket, fényképeket, szerződéseket, idegen nyelvű dokumentáció esetén ezek magyar nyelvű fordítását, melynek költsége a kárigény előterjesztőjét terheli, a biztosítási eseménnyel kapcsolatban a mentéshez, kármegelőzéshez, kárenyhítéshez igénybe vett eszközök, erőforrások használata során keletkezett költségek igazolására alkalmas iratok, a biztosító a kártérítési (szolgáltatási) igény elbírálásához a becsatolt iratokat ellenőrizheti, illetőleg a bejelentett igény elbírálásával összefüggő egyéb iratokat szerezhet be. A felsorolt okiratokon kívül a biztosított, illetve a károsult jogosult a károk és költségek egyéb okmányokkal, dokumentumokkal történő igazolására, a bizonyítás általános szabályai szerint annak érdekében, hogy követelését érvényesíthesse. V.3.4. A biztosított köteles a kárügy rendezéséhez a szükséges információkat rendelkezésre bocsátani, a biztosítót segíteni az okozott kár összegének a megállapításában, a kár rendezésében, illetve a jogalap nélküli kárigények elhárításában. V.3.5. A biztosított köteles lehetővé tenni, hogy a kár okát, bekövetkezésének körülményeit, mértékét, a biztosítottat terhelő kártérítés terjedelmét a biztosító szakértője megvizsgálja. V.3.6. A kárbejelentési kötelezettség megsértése esetén a biztosító a VIII. 4. pontban foglaltak szerint mentesülhet a biztosítási szolgáltatás teljesítése alól. V.3.7. Nem terjed ki a biztosító szolgáltatása a kárbejelentési kötelezettség késedelmes teljesítése miatt a károsult felé fennálló késedelmi kamatfizetési kötelezettségre. VI. Hogyan történik a kárrendezés? VI.1. A biztosító a kárt a károkozás időpontjában a felek között hatályos biztosítási szerződés rendelkezései alapján rendezi. VI.2. A biztosító a biztosítási szolgáltatást attól az időponttól számított 30 napon belül teljesíti, amikor a kártérítési igény elbírálásához szükséges valamennyi irat rendelkezésre áll. VI.3. A károsult kártérítési igényének a biztosított által történt elismerése, teljesítése és az azzal kapcsolatos egyezsége a biztosítóval szemben akkor hatályos, ha ahhoz a biztosító előzetesen hozzájárult vagy azt utólag tudomásul vette, a biztosított bírósági marasztalása pedig csak akkor, ha a biztosító a perben részt vett, a biztosított képviseletéről gondoskodott vagy ezekről lemondott. VI.4. Ha a biztosító a károsulttal történt megegyezéssel vagy egyéb módon a kárt rendezni tudja, azonban az ügy lezárása a biztosított ellenállása, a kártérítési igény megalapozatlan vitatása miatt meghiúsul, a biztosító a fizetendő biztosítási szolgáltatást a károsult részére rendelkezésre tartja mindaddig, amíg a biztosított nem rendelkezik, illetve az ügy el nem évül. A biztosított alaptalan vitatása miatt felmerülő többletkár, költség és kamat a biztosítottat terheli, ezen költségek megfizetésére a biztosító nem köteles. VI.5. A biztosító a IV.1. a), b), c) és e) pontjában meghatározott biztosítási szolgáltatást csak a károsultnak teljesítheti. A biztosított csak annyiban követelheti, hogy a biztosító neki teljesítsen, amennyiben a károsult követelését ő egyenlítette ki. VII. Milyen káresemények vannak kizárva a kockázatviselés köréből? Nem fedezi a biztosítás: a) a biztosított saját kárát és a biztosított Ptk. 8:1. 2) pontjában felsorolt hozzátartozóinak okozott károkat, valamint több biztosított esetén a biztosítottak egymásnak okozott kárát; b) a biztosított tulajdonában lévő jogi személynek, ill. jogi személyiség nélküli egyéb szervezetnek okozott kárt a tulajdon százalékos arányában; c) azt a kárt, amelyért a biztosított nem a szerződésben meghatározott minőségében felel; d) azt a kárt, amely a biztosított jogszabályban meghatározott felelősségénél szigorúbb, szerződésben vagy egyoldalú nyilatkozatban vállalt helytállási kötelezettségen alapul; e) azon károkat, melyeket a biztosított (vagy olyan személy, akinek a magatartásáért felelős) bűncselekménynyel vagy a büntető eljárási rendelkezések alapján lefolytatott közvetítői eljárásban létrejött egyezség alapját képező magatartással okoz; f) a szerződést biztosító mellékkötelezettségeket (pl. kötbér), bírságot, pénzbüntetést, valamint az egyéb büntető jellegű költségeket, valamint a károkozó ezzel kapcsolatos képviseleti költségeit; g) tisztán vagyoni károkat. Tisztán vagyoni károk azok a károk, melyek nem személysérüléses károk (halál, egészségkárosodás, testi sérülés), nem dologi károk (tárgy megsérülése, megsemmisülése, használhatatlanná válása) és nem is ilyen károkra vezethetők vissza; h) tárgyak elveszéséből, elhagyásából, eltulajdonításából eredő kártérítési kötelezettségeket; i) pénzben, értékpapírban, képzőművészeti, iparművészeti tárgyakban, ékszerekben, drágakövekben okozott károkat; j) dologi károk esetében az elmaradt vagyoni előnyt; k) gépjármű, vízi jármű, légi jármű üzemeltetésével okozott károkat;
14 14 l) a környezet vagy valamely elemének (pl. föld, víz, levegő, élővilág) károsodásával összefüggő károkat; m) vadállatok, egzotikus állatok (pl. kígyófélék, mérges pókok, skorpiók, majmok stb.) tartóját állattartói minőségben terhelő kártérítési kötelezettséget, valamint a vadászati tevékenységgel okozott károkat; n) az alábbi sporttevékenységek során okozott károkat: bobozás valamint quad és gokart üzemeltetése során okozott károkat; o) hasadó anyagok robbanásából, nukleáris reakcióból vagy sugárzásból, ionizáló-, és lézersugárzásból eredő károkat, továbbá az elektromágneses mezők által okozott károkat; p) lassú, folyamatos állagromlással okozott károkat, melyek zaj, rázkódás, rezgés, szag, füst, kormozódás, korrózió, gőz vagy egyéb hasonló hatások következtében álltak elő; q) a háború, harci cselekmények, idegen hatalom ellenséges cselekményei, terrorcselekmények, polgárháború, lázadás, forradalom, tüntetés, felvonulás, sztrájk, munkahelyi rendbontás, zavargások során okozott vagy ezen eseményekkel összefüggésben felmerülő károkat. Jelen feltétel alkalmazása szempontjából terrorcselekménynek minősül, különösen az olyan erőszakos, erőszakkal fenyegető, az emberi életre, a materiális, immateriális javakra vagy az infrastruktúrára veszélyes cselekmény, amely vagy politikai, vallási, ideológiai, etnikai célok mellett foglal állást vagy valamely kormány befolyásolására vagy a társadalomban, illetve annak egy részében való félelemkeltésre irányul, illetve arra alkalmas. t) azbeszt alkalmazásából vagy felhasználásából eredő, továbbá penészesedés és gombásodás által okozott kárt; u) vagyontárgyakban, talajban, épületekben vibráció vagy teherhordó elemek eltávolítása vagy meggyengítése miatt bekövetkezett károkat; v) az épületekben keletkezett repedéskárokat, függetlenül attól, hogy azok veszélyeztetik-e az épület állékonyságát és használóinak biztonságát vagy sem; z) a pitbull terrier, staffordshire terrier, tosa-inu, rottweiler fajtájú ebek, valamint ezek egyedeinek egymással való pároztatásából, továbbá bármely más egyeddel való keresztezéséből származó keveréke, valamint jogszabály alapján veszélyesnek nyilvánított ebek által okozott károkat; zs) azon kockázatokat, károkat és követeléseket, amelyek az ENSZ, az Egyesült Királyság, az Európai Unió vagy az Amerikai Egyesült Államok által alkalmazott embargóba vagy ezen szervezetek, országok egyéb gazdasági, kereskedelmi vagy pénzügyi tiltó vagy korlátozó rendelkezéseibe ütköző magatartásból, tevékenységből erednek vagy azzal bármely módon összefüggésbe hozhatók. A kockázatviselés köréből kizárt káresemények bekövetkezése esetén a biztosító biztosítási szolgáltatást nem térít. VIII. Milyen esetben mentesül a biztosító a biztosítási szolgáltatás teljesítése alól? VIII.1. A biztosító mentesül a szolgáltatási kötelezettsége alól, ha bizonyítja, hogy a kárt jogellenesen, szándékos vagy súlyosan gondatlan magatartással a) a szerződő fél vagy a biztosított; b) a velük közös háztartásban élő hozzátartozójuk, vagy a károkozó tevékenységhez közvetlenül vagy közvetetten kapcsolódó munkakört betöltő alkalmazottjuk vagy megbízottjuk okozta. Jelen feltétel alkalmazása szempontjából súlyosan gondatlan magatartásnak minősül, ha a) a kárért felelős személy a kárt ittas vagy bódító hatású szer hatása alatt lévő állapotban okozta és ez a tény a károkozásban közrehatott; b) a biztosított engedély nélkül végzett tevékenysége során vagy a jogszabályoktól, kötelező érvényű szabványoktól, műszaki előírásoktól való tudatos eltéréssel vagy más tudatos kötelezettségszegéssel okozta a kárt; c) a biztosított a jogszabályokban, egyéb kötelező rendelkezésekben megkívánt személyi és tárgyi feltételek hiányában folytatja tevékenységét és ez a tény a károkozásban közrehatott; d) a bíróság jogerős határozata, jogszabály vagy szerződés állapítja meg a súlyos vagy tudatos gondatlanság tényét. VIII.2. A biztosító mentesül a szolgáltatási kötelezettsége alól, ha a VIII. 1. a) b) pontban meghatározott személy szándékosan vagy súlyosan gondatlan magatartással nem tesz eleget a V.1. és V.2. pont szerinti kárenyhítési vagy kármegelőzési kötelezettségének, így különösen, ha a) a biztosított azonos károkozási körülményekkel viszszatérően okozott kárt, és a biztosító felhívása ellenére a károkozási körülményt nem szüntette meg, noha az megszüntethető lett volna; b) a biztosítottat a biztosító vagy harmadik személy írásban a kár bekövetkezésének fennálló veszélyére figyelmeztette, és a kár ezután a szükséges intézkedés hiányában következett be; c) káresemény bekövetkezésekor a biztosító írásban utasítást adott a kár enyhítése érdekében szükséges intézkedések megtételére, de a biztosított ennek nem tett eleget. VIII.3. Amennyiben a szerződő vagy a biztosított a D) rész V.1. és V.2. pontban szabályozott közlésre és a változás bejelentésére irányuló kötelezettségeit megsérti, a biztosító kötelezettsége nem áll be, kivéve, ha a szerződő fél, vagy a biztosított bizonyítja, hogy az alábbi körülmények valamelyike fennáll: a) a biztosító az elhallgatott vagy be nem jelentett körülményt a szerződéskötéskor ismerte vagy b) a szerződő és/vagy a biztosított változásbejelentési kötelezettségüket megsértették, de az elhallgatott vagy be nem jelentett körülmény a biztosítás tartama alatt, a biztosítási eseményt megelőzően a biztosító tudomására jutott és az 15 napon belül nem élt a jelen feltétel D) rész V.2.3. pontban szabályozott szerződésmódosítási, illetve felmondási lehetőségével, vagy c) az elhallgatott vagy be nem jelentett körülmény nem hatott közre a biztosítási esemény bekövetkezésében. VIII.4. Amennyiben a biztosított a V.3. pontban meghatározott kárbejelentési kötelezettségeit nem teljesíti, és emiatt lényeges körülmények, így pl. a biztosítási esemény bekövetkezése, annak ideje és oka, a keletkezett kár mértéke és a biztosító szolgáltatását befolyásoló körülmények kideríthetetlenekké válnak, a biztosító kötelezettsége nem áll be. IX. Milyen esetekben élhet a biztosító megtérítési igénnyel? Amennyiben a biztosított más személy károkozó magatartásáért kártérítési felelősséggel tartozik, és erre tekintettel a biztosító biztosítási szolgáltatást teljesít, akkor a biztosítót az általa teljesített biztosítási szolgáltatás erejéig megtérítési igény illeti meg a károkozó személlyel szemben, kivéve, ha a károkozó személy a biztosítottal közös háztartásban élő hozzátartozó.
15 C) Milyen szolgáltatásokat nyújt a munkavállalói felelősségbiztosítás? 15 Művezetőként dolgozom egy építőipari vállalkozásnál. Egy építkezés során figyelmetlenségből rosszul irányítottam az építkezési munkát, így az elkészült építmény egy részét vissza kellett bontani. Ezzel a munkáltatómnak Ft többletköltséget okoztam. Munkáltatóm szerint a munkavégzésem során súlyosan gondatlanul jártam el, ezért a teljes kár megtérítésére kötelez. (egy építőipari cégnél dolgozó munkavállaló) Jelen általános szerződési feltételek /C) fejezet/ a Generali Biztosító Zrt-vel kötött Generali Juris munkavállalói felelősségbiztosítási szerződésre alkalmazásra kerülő általános szerződési feltételeket tartalmazzák. Jelen fejezetben nem szabályozott kérdésekben a biztosítási szerződésre vonatkozó általános szabályokat tartalmazó D) fejezet rendelkezései az irányadók. A felek az általános szerződési feltételektől eltérhetnek, mely esetben az adott kérdésben a felek írásban rögzített megállapodása az irányadó. A biztosítási szerződés részét képezi továbbá az Ügyféltájékoztató és a biztosítási szerződésre vonatkozó általános rendelkezések is. I. Mi a biztosítás tárgya? A munkavállalói felelősségbiztosítás keretében a biztosító a szerződésben megállapított mértékben és feltételek szerint mentesíti a biztosítottat olyan kár megtérítése alól, amelyért a munkáltatójával szemben, a munkajog szabályai szerint felelős, továbbá olyan sérelemdíj megfizetése alól, amelyért a munkajog szabályai szerint helytállni tartozik. II. Ki minősül biztosítottnak? II.1. A biztosítási szerződés biztosítottja az a személy, akit terhelő kártérítési kötelezettséget a biztosító teljesíti. II.2. Jelen feltétel alapján biztosítottak a biztosítási ajánlaton a munkavállalói felelősségbiztosításra vonatkozóan biztosítottként feltüntetett személyek munkavállalói minőségükben. II.3. Jelen feltétel értelmében munkavállalónak minősül a munkaviszonyban, közszolgálati jogviszonyban, közalkalmazotti jogviszonyban és szolgálati jogviszonyban álló személy. III. Mi minősül biztosítási eseménynek? III.1. A biztosítási esemény olyan másnak okozott kár miatti kártérítési kötelezettség bekövetkezése, melyet a biztosított a biztosítási ajánlaton feltüntetett foglalkozása gyakorlásával összefüggésben munkaviszonyából eredő kötelezettségének vétkes megszegésével okozott és amely kárért a munkajog szabályai szerint a munkáltatóval szemben kártérítési felelősséggel tartozik. III.2. A biztosítás jelen feltétel alapján kizárólag azokat a biztosítottat terhelő munkáltatói kártérítési igényeket fedezi, melyeket a munkáltató a biztosított munkavállaló által okozott dologi kár és személyi sérüléses kár miatt érvényesít a biztosítottal szemben, feltéve hogy a munkavállaló a kárt a munkaköréhez kapcsolódó feladatok és munkák elvégzése során, azzal összefüggésben vagy e feladatok és munkák elvégzésének elmulasztása miatt okozta. Jelen szerződés alkalmazásában személyi sérülés az, ha valaki meghal, egészségkárosodást vagy testi sérülést szenved, dologi kár az, ha valamilyen tárgy megsemmisül, megsérül vagy használhatatlanná válik. Dolognak számít a pénz és az értékpapír is. III.3. Biztosítási esemény továbbá olyan, a biztosított munkáltatójának a személyiségi jogát sértő magatartás is, melyre tekintettel a biztosított sérelemdíj fizetésére köteles, feltéve, hogy a személyiségi jog megsértése olyan személyi sérüléses vagy dologi kárt okozó magatartással áll közvetlen összefüggésben, amelyért a biztosítottat kártérítési felelősség terheli. Jelen feltételnek a károkozó magatartásra, kárra, kártérítési kötelezettségre vonatkozó rendelkezései megfelelően alkalmazandók a személyiségi jogsértő magatartásra, sérelemdíjra és sérelemdíj fizetési kötelezettségre, amennyiben a feltétel eltérően nem rendelkezik. III.4. A biztosítás a munkáltatónak okozott kárt legfeljebb olyan mértékben fedezi, amilyen mértékben a biztosított a munkajog szabályai szerint a kár megtérítésére köteles. Amennyiben a munkáltatónál kollektív szerződés van hatályban és az a munkavállalót terhelő kártérítés mértékét a munka törvénykönyvéről szóló mindenkor hatályos jogszabályban meghatározottnál magasabb összegben állapítja meg, akkor a biztosítás a kárt a kollektív szerződésben meghatározott mértékig, de legfeljebb a biztosítási összeg erejéig fedezi. III.5. Ha egy károkozói magatartásból vagy egyazon szabály megszegéséből több kártérítési kötelezettség származna, akkor az egy biztosítási eseménynek minősül (sorozatkár). Egy biztosítási eseménynek minősül az is, ha több szabályszegés miatt amelyeket akár különböző személyek követtek el jogalapját tekintve egy biztosítási igény keletkezik. IV. Milyen területi és időbeli korlátja van a biztosítási védelemnek (területi és időbeli hatály)? IV.1. A biztosító kockázatviselése a Magyarország területén okozott és érvényesített károkra nyújt fedezetet. IV.2. A biztosító kockázatviselése a biztosítási szerződés hatálya alatt okozott, bekövetkezett és legkésőbb a biztosítási szerződés megszűnését követő 30 napon belül a biztosító részére bejelentett, biztosítási eseménynek minősülő károkra terjed ki. Jelen feltétel alkalmazása szempontjából a) a károkozás időpontja az a nap, amikor a kárt előidéző cselekmény megtörtént. Amennyiben a károkozás mulasztással valósul meg, a károkozás időpontja az a nap, amikor a mulasztást még a kár bekövetkezése nélkül pótolni lehetett volna. b) a kár bekövetkezésének időpontja az a nap, amikortól a biztosított kártérítési fizetési kötelezettsége esedékessé válik. Személyi sérüléses károk tekintetében a kár bekövetkezésének időpontja: Halál esetén a halál beállta, testi sérülés esetén a sérülés időpontja, még akkor is, ha utóbb halálhoz vezet, egészségkárosodás esetén a károsodás időpontja, egészségromlás (lassú lefolyású személysérüléses kár) esetén vitás esetben amikor az orvos első alkalommal megállapította az egészségkárosodást. Dologi károk tekintetében a kár bekövetkezésének időpontja a károsodás időpontja; Sorozatkár bekövetkezésének időpontja a sorozat első káreseményének időpontja. c) a kár bejelentésének időpontja az a nap, amikor a biztosított a kár bekövetkezését a biztosítónak írásban bejelentette. V. MILYEN KÁROKAT, KÖLTSÉGEKET FEDEZ A BIZTOSÍTÁS? V.1. A biztosítási esemény bekövetkezése esetén a biztosító a biztosítási összeg mértékéig a biztosítási eseménnyel összefüggésben a biztosítottat terhelő alábbi károkat és költségeket téríti:
16 16 a) Munkáltatót ért kárt Kártérítés címén a munkáltatót ért alábbi károkat, melyért a biztosított kártérítési felelősséggel tartozik: a munkáltató vagyonában beállott értékcsökkenést, a munkáltatót ért vagyoni hátrányok kiküszöböléséhez szükséges költségeket. b) A biztosítottat terhelő sérelemdíjat A sérelemdíjat kizárólag abban az esetben fedezi a biztosítás, amennyiben a személyiségi jog megsértése olyan jelen szerződés alapján biztosítási fedezetbe vont személyi sérüléses vagy dologi kárt okozó magatartással áll közvetlen összefüggésben, amelyért a biztosítottat kártérítési felelősség terheli és a károsult bizonyítja, hogy a károkozó magatartás következtében a személyiségi jogai sérültek és ezért a biztosított sérelemdíj fizetésére köteles. A sérelemdíjat az eset körülményeire különösen a jogsértés súlyára, ismétlődő jellegére, a felróhatóság mértékére, a jogsértésnek a sértettre és környezetére gyakorolt hatására tekintettel teljesíti a biztosító. c) Késedelmi kamatot A kártérítési követelés után felszámítható késedelmi kamatot az V.2. pontban foglalt korlátozásra figyelemmel fedezi a biztosítás. d) Jogi költségeket A biztosítási eseménnyel összefüggésben a biztosítottal szemben támasztott megalapozott kárigények érvényesítése, illetve megalapozatlan kárigények elhárítása iránti jogi eljárás költségeit(pl. eljárási díj, illeték, biztosítottat terhelő perköltség stb.), feltéve, hogy e költségek a biztosító útmutatásai alapján vagy előzetes jóváhagyásával merültek fel. A biztosító megtéríti a biztosított jogi képviseletét ellátó ügyvéd megbízási díját, valamint a káresemény jogalapjának vagy összegszerűségének megállapítása érdekében felkért szakértő költségét, amennyiben az ügyvéd, illetve a szakértő felkérésére a biztosító előzetes jóváhagyásával került sor. Előzetes hozzájárulás hiányában a biztosító legfeljebb a bírósági eljárásban megállapítható ügyvédi költségekről szóló mindenkor hatályos jogszabálynak a díjmegállapodás hiánya esetére számított ügyvédi díjat, illetve az igazságügyi szakértők díjazásáról szóló mindenkor hatályos jogszabály szerinti szakértői díjat térít meg. e) Kárenyhítési költségeket V.2. Az V.1. a) e) pontban meghatározott biztosítási szolgáltatást a biztosítási eseményenkénti és biztosítási időszakra szóló biztosítási összeg keretei között, legfeljebb annak mértékéig téríti a biztosító. Ezen rendelkezés a károkozó biztosítottat terhelő jogi képviseleti költségekre és kamatfizetési kötelezettségre is irányadó. V.3. A biztosítási ajánlaton feltüntetésre kerülő, abszolút összegben meghatározott mértékű önrészesedés a kár és a káreseménnyel összefüggésben felmerülő egyéb kiadásoknak azon része, amelyet a biztosított minden káresemény kapcsán önmaga visel. A biztosító az önrészesedésnek megfelelő összeget a ténylegesen megállapított kárösszegből és a káreseménnyel összefüggésben felmerülő költségekből és kiadásokból vonja le. A biztosító a biztosítási szolgáltatást az önrészesedés levonásával teljesíti a károsultnak. V.4. Amennyiben jelen szerződéssel fedezetbe vont kockázatokra a biztosított más felelősségbiztosítási szerződés alapján is biztosítási védelemben részesül, a biztosító jelen szerződés alapján csak akkor és annyiban téríti meg a kárt, amennyiben a másik felelősségbiztosítási szerződés alapján az nem fedezett. V.5. Ha a biztosítottnak jogszabály vagy bírói rendelkezés folytán kártérítési kötelezettsége fedezetére biztosítékot vagy letétet kell adnia, a biztosító erre legfeljebb olyan mértékben köteles, mint a kártérítésre. V.6. Amennyiben több személy közösen okoz kárt, és így a biztosított felelőssége mással egyetemleges, a biztosító helytállási kötelezettsége csak a biztosított felróható magatartásának mértékéig terjed. Ha a károkozók magatartása felróhatóságának arányát nem lehet megállapítani, akkor a biztosító a károkozók közrehatása arányában teljesít. Ha a közrehatás arányát nem lehet megállapítani, akkor a biztosító úgy teljesít, mintha a kárt a károkozók egyenlő arányban okozták volna. V.7. Járadékfizetési kötelezettség esetén mind a biztosító, mind a biztosított, mind a károsult kezdeményezheti a járadék egyöszszegű megváltását (tőkésítését). A járadék tőkésítésére csak a felek közös megegyezésével kerülhet sor, tehát ha a tőkésítés tényét és az egyösszegű megváltás összegét a biztosító, a biztosított és a károsult elfogadja. A járadék tőkésítése esetén a biztosító a járadék tőkeértékét az évi magyar női néphalandósági tábla és 6,25%-os technikai kamatláb figyelembevételével határozza meg. V.8. Amennyiben a biztosító a biztosítottal szembeni peres eljárással kapcsolatban a V.1. d) pont szerint per-, illetve ügyvédi költséget térített, és a bíróság jogerős határozatában a biztosított javára per-, illetve ügyvédi költséget ítél meg, úgy az ebből befolyó összeg a biztosítót illeti, a biztosító által kifizetett összeg mértékéig. A megtérült jogi költségeket a biztosított köteles a megtérülést követő 15 napon belül a biztosítónak megfizetni. Amennyiben a biztosítottnak megítélt jogi költségek behajtása iránt a biztosított nem intézkedik, a biztosítottal kötött engedményezési megállapodás alapján a biztosító érvényesít igényt. A biztosított köteles a biztosítót igényei érvényesítésekor támogatni és a biztosító javára az engedményezési okiratot kiállítani. VI. Milyen teendői vannak a biztosítottnak a károk megelőzése érdekében és káresemény bekövetkezésekor? VI.1. Kármegelőzéshez szükséges intézkedések megtétele VI.1.1. A szerződő és a biztosított kötelesek a károk megelőzése érdekében az adott helyzetben általában elvárható intézkedéseket megtenni. Kötelesek mindenkor betartani a hatályos jogszabályokat, szabványokat, hatósági határozatokat, valamint a munkavégzésre vonatkozóan a munkaszerződésben, illetve munkáltatói utasításokban, szabályzatokban foglaltakat. A szerződő és a biztosított kötelesek a már felismert veszélyhelyzetben a veszélyt elhárítani és eleget tenni a biztosító által kért kármegelőzési intézkedéseknek. Vitás esetben felismert veszélyhelyzetnek kell tekinteni minden olyan körülményt, amely már károkozást eredményezett, továbbá amennyiben a kár bekövetkezésének a fennálló veszélyére a biztosítottat a biztosító vagy harmadik személy figyelmeztette. VI.1.2. A biztosító jogosult a kármegelőzési intézkedések megvalósítását és megtartását ellenőrizni. VI.2. Kárenyhítéshez szükséges intézkedések megtétele VI.2.1. A szerződő fél és a biztosított a biztosító előírásai és a káresemény bekövetkezésekor adott utasításai szerint, ezek hiányában az adott helyzetben általában elvárható magatartás követelménye szerint kötelesek minden szükséges intézkedést megtenni a kár enyhítése érdekében. VI.2.2. A biztosító jogosult a kárenyhítési intézkedések megvalósítását, előírásainak, utasításainak megtartását ellenőrizni.
17 17 VI.2.3. Amennyiben a kárt a szerződő vagy a biztosított kármegelőzési és kárenyhítési kötelezettségének szándékos vagy súlyosan gondatlan megszegése okozta, vagy a kár mértéke ezen magatartás, vagy mulasztás miatt növekedett, úgy a biztosító mentesül a szolgáltatási kötelezettsége alól a IX.2. pontban foglaltak szerint. VI.3. A biztosítási esemény bejelentése a biztosítónak VI.3.1. A biztosított köteles a biztosítónak haladéktalanul, de legkésőbb 30 napon belül bejelenteni, ha vele szemben kárigényt közölnek, vagy ha olyan körülményről szerez tudomást, amely ilyen kárigényre adhat alapot. A kárbejelentés történhet: a) személyesen: a biztosító bármely ügyfélszolgálatán, b) telefonon: munkanapokon 8 és 20 óra között a Telefonos ügyfélszolgálat es kék számán, c) interneten: online kárbejelentő rendszeren keresztül (generali.hu/online_ugyfelszolgalat/karbejelentes), d) telefaxon: a telefax számon, e) levélben: a 7602 Pécs, Pf. 888 címen. VI.3.2. A kárbejelentésnek tartalmaznia kell: a biztosítási szerződés kötvényszámát; a károsult(ak) nevét, lakcímét (székhelyét); a munkáltató nevét, székhelyét, a kár mértékét, bekövetkezésének helyét, időpontját; a káresemény részletes leírását; a biztosított felelősségének elismerésére vagy elutasítására vonatkozó nyilatkozatát, részletes indoklással ellátva; az esetleges hatósági eljárás számát, az eljáró hatóság megjelölését, a hozott határozatot; a kárrendezésben közreműködő és a biztosított által meghatalmazott személy nevét, címét és telefonszámát; a kárral kapcsolatos valamennyi lényeges egyéb információt. VI.3.3. A biztosító a biztosítási esemény okozta károk és költségek megtérítéséhez az alábbi dokumentumok rendelkezésre bocsátását jogosult kérni: a biztosított felelősségének elismerésére vagy elutasítására vonatkozó nyilatkozata, a biztosított munkaszerződése, a munkáltatónál hatályban lévő kollektív szerződés, a munkáltató kártérítésre kötelező határozata, a biztosítási szerződés által előírt feltételek teljesülését bizonyító dokumentumok, a biztosítási esemény bekövetkezési körülményeinek és következményeinek tisztázásához szükséges iratok (a biztosított és a biztosítási eseményről tudomással bíró más személy nyilatkozata a biztosítási esemény körülményeiről, az ezt tartalmazó jegyzőkönyvek másolata), amennyiben a biztosítási eseménnyel vagy az annak alapjául szolgáló körülménnyel kapcsolatban rendőrségi, közigazgatási vagy más hatósági eljárás indult, az eljárás során keletkezett, illetőleg az eljárás anyagának részét képező iratok (büntető eljárásban és szabálysértési eljárásban meghozott jogerős határozat csak abban az esetben, ha az a kárigény (szolgáltatási igény) benyújtásakor, illetve a kárrendezés során már rendelkezésre áll), a biztosítottnak, illetve a károsultnak a biztosítási eseménynyel és a kórelőzményi adatokkal összefüggő egészségügyi dokumentumai: házi-, vagy üzemorvosi, a járó- és fekvőbetegellátás során keletkezett iratok, gyógyszerfelhasználást igazoló iratok, a társadalombiztosítási szerv, vagy más személy, szervezet által kezelt, a biztosítási eseménnyel vagy annak alapjául szolgáló körülménnyel kapcsolatos biztosítotti, illetve károsulti adatokat tartalmazó iratok (a jogosult titoktartás alóli felmentéséhez és adatbekéréshez szükséges meghatalmazása alapján), a biztosító kérheti a kártérítési (szolgáltatási) igény tárgyában meghozandó döntéshez szükséges, az igényt alátámasztó dokumentumokat, számlákat, számviteli bizonylatokat, szakvéleményeket, jegyzőkönyveket, fényképeket, szerződéseket, idegen nyelvű dokumentáció esetén ezek magyar nyelvű fordítását, melynek költsége a kárigény előterjesztőjét terheli, a biztosítási eseménnyel kapcsolatban a mentéshez, kármegelőzéshez, kárenyhítéshez igénybe vett eszközök, erőforrások használata során keletkezett költségek igazolására alkalmas iratok, a biztosító a kártérítési (szolgáltatási) igény elbírálásához a becsatolt iratokat ellenőrizheti, illetőleg a bejelentett igény elbírálásával összefüggő egyéb iratokat szerezhet be. A felsorolt okiratokon kívül a biztosított, illetve a károsult jogosult a károk és költségek egyéb okmányokkal, dokumentumokkal történő igazolására, a bizonyítás általános szabályai szerint annak érdekében, hogy követelését érvényesíthesse. VI.3.4. A biztosított köteles a kárügy rendezéséhez a szükséges információkat rendelkezésre bocsátani, a biztosítót segíteni az okozott kár összegének a megállapításában, a kár rendezésében, illetve a jogalap nélküli kárigények elhárításában. VI.3.5. A biztosított köteles lehetővé tenni, hogy a kár okát, bekövetkezésének körülményeit, mértékét, a biztosítottat terhelő kártérítés terjedelmét a biztosító szakértője megvizsgálja. VI.3.6. A kárbejelentési kötelezettség megsértése esetén a biztosító a IX. 4. pontban foglaltak szerint mentesülhet a biztosítási szolgáltatás teljesítése alól. VI.3.7. Nem terjed ki a biztosító szolgáltatása a kárbejelentési kötelezettség késedelmes teljesítése miatt a károsult felé fennálló késedelmi kamatfizetési kötelezettségre. VII. Hogyan történik a kárrendezés? VII.1. A biztosító a kárt a károkozás időpontjában a felek között hatályos biztosítási szerződés rendelkezései alapján rendezi. VII.2. A biztosító a biztosítási szolgáltatást attól az időponttól számított 30 napon belül teljesíti, amikor a kártérítési igény elbírálásához szükséges valamennyi irat rendelkezésre áll. VII.3. A károsult kártérítési igényének a biztosított által történt elismerése, teljesítése és az azzal kapcsolatos egyezsége a biztosítóval szemben akkor hatályos, ha ahhoz a biztosító előzetesen hozzájárult vagy azt utólag tudomásul vette, a biztosított bírósági marasztalása pedig csak akkor, ha a biztosító a perben részt vett, a biztosított képviseletéről gondoskodott vagy ezekről lemondott. VII.4. Ha a biztosító a károsulttal történt megegyezéssel vagy egyéb módon a kárt rendezni tudja, azonban az ügy lezárása a biztosított ellenállása, a kártérítési igény megalapozatlan vitatása miatt meghiúsul, a biztosító a fizetendő biztosítási szolgáltatást a károsult részére rendelkezésre tartja mindaddig, amíg a biztosított nem rendelkezik, illetve az ügy el nem évül. A biztosított alaptalan vitatása miatt felmerülő többletkár, költség és kamat a biztosítottat terheli, ezen költségek megfizetésére a biztosító nem köteles. VII.5. A biztosító a V.1. a), b), c) pontjában meghatározott biztosítási szolgáltatást csak a károsultnak teljesítheti. A biztosított csak annyiban követelheti, hogy a biztosító neki teljesítsen, amennyiben a károsult követelését ő egyenlítette ki. VIII. Milyen káresemények vannak kizárva a kockázatviselés köréből? Nem fedezi a biztosítás: 1. a biztosított saját kárát, illetve a biztosított Ptk. 8:1. 2) pontjában felsorolt hozzátartozóinak okozott károkat; 2. egy biztosítási szerződésen belül több biztosított esetén a biztosítottak egymásnak okozott kárát; 3. a biztosítóval munkaviszonyban álló személyek által a biztosítónak, mint munkáltatónak okozott károkat; 4. a biztosított tulajdonában lévő jogi személynek, illetve jogi személyiség nélküli egyéb szervezeteknek okozott kárt a tulajdon százalékos arányában; 5. azt a kárt, mely a biztosított jogszabályban írt felelősségénél szigorúbb, szerződésben vagy egyoldalú nyilatkozatban
18 18 vállalt helytállási kötelezettségen alapul, kivéve a kollektív szerződés alapján biztosítottat terhelő kártérítési kötelezettséget; 6. a károkozással összefüggésben a munkáltatónál jelentkező elmaradt vagyoni előnyt, 7. sztrájkkal, valamint sztrájknak nem minősülő munkavállalói engedetlenséggel összefüggésben felmerülő károkat; 8. pénz, értékpapír, értéktárgy, számlák, bizonylatok eltűnésével, elvesztésével, ellopásával összefüggésben keletkezett károkat; 9. azon károkat, melyek a biztosított bűncselekménnyel vagy a büntetőeljárási rendelkezések alapján lefolytatott közvetítői eljárásban létrejött egyezség alapját képező magatartással okoz, kivéve a foglalkozás körében elkövetett veszélyeztetéssel okozott károkat; 10. a kötelező gépjármű-felelősségbiztosítás és a kötelező vízi jármű-felelősségbiztosítás szabályai alapján térülő károkat; 11. lassú, folyamatos állagromlással okozott károkat, melyek zaj, rázkódás, rezgés, szag, füst, kormozódás, korrózió, gőz vagy egyéb hasonló hatások következtében álltak elő; 12. hasadó anyagok robbanásából, nukleáris reakcióból vagy sugárzásból eredő, azbeszt alkalmazásából, felhasználásából eredő károkat, továbbá az elektromágneses mezők által okozott károkat; 13. számítógépes szoftver, hardver, beépített chip vagy nem számítógép jellegû berendezésbe épített integrált áramkör vagy hasonló eszköz hibás dátumfelismerésével összefüggésben felmerülő közvetlen vagy közvetett kártérítési igényeket, valamint számítógép vagy számítógépes program hibájával összefüggésben felmerülő egyéb kártérítési igényeket, valamint számítógép vagy számítógépes program hibájával összefüggésben felmerülő egyéb igényeket; 14. a háború, harci cselekmények, idegen hatalom ellenséges cselekményei, terrorcselekmények, polgárháború, lázadás, forradalom, tüntetés, felvonulás, sztrájk, munkahelyi rendbontás, zavargások során okozott vagy ezen eseményekkel összefüggésben felmerülő károkat; Jelen feltétel alkalmazása szempontjából terrorcselekménynek minősül, különösen az olyan erőszakos, erőszakkal fenyegető, az emberi életre, a materiális, immateriális javakra vagy az infrastruktúrára veszélyes cselekmény,amely vagy politikai, vallási, ideológiai, etnikai célok mellett foglal állást vagy valamely kormány befolyásolására vagy a társadalomban, illetve annak egy részében való félelemkeltésre irányul, illetve arra alkalmas. 15. azon kockázatokat, károkat és követeléseket, amelyek az ENSZ, az Egyesült Királyság, az Európai Unió vagy az Amerikai Egyesült Államok által alkalmazott embargóba vagy ezen szervezetek, országok egyéb gazdasági, kereskedelmi vagy pénzügyi tiltó vagy korlátozó rendelkezéseibe ütköző magatartásból, tevékenységből erednek vagy azzal bármely módon összefüggésbe hozhatók. A kockázatviselés köréből kizárt káresemények bekövetkezése esetén a biztosító biztosítási szolgáltatást nem térít. IX. Milyen esetben mentesül a biztosító a biztosítási szolgáltatás teljesítése alól? IX.1. A biztosító mentesül a szolgáltatási kötelezettsége alól, ha bizonyítja, hogy a szerződő vagy a biztosított a kárt jogellenesen, szándékos vagy súlyosan gondatlan magatartással okozta. Jelen feltétel alkalmazása szempontjából súlyosan gondatlan magatartásnak minősül, ha a) a kárért felelős személy a kárt ittas vagy bódító hatású szer hatása alatt lévő állapotban okozta és ez a tény a károkozásban közrehatott; b) a biztosított engedély nélkül végzett tevékenysége során, hatáskörének, feladatkörének túllépésével vagy a munkáltató utasításától, munkaszerződésben vagy munkáltatói szabályzatban rögzített előírástól való tudatos eltéréssel vagy más tudatos kötelezettségszegéssel okozta a kárt. IX.2. A biztosító mentesül a szolgáltatási kötelezettsége alól, ha a biztosított személy szándékosan vagy súlyosan gondatlan magatartással nem tesz eleget a VI.1. és VI.2. pont szerinti kárenyhítési vagy kármegelőzési kötelezettségének, így különösen, ha a) a biztosított azonos károkozási körülményekkel viszszatérően okozott kárt, és a biztosító felhívása ellenére a károkozási körülményt nem szüntette meg, noha az megszüntethető lett volna; b) a biztosítottat a biztosító vagy harmadik személy írásban a kár bekövetkezésének fennálló veszélyére figyelmeztette, és a kár ezután a szükséges intézkedés hiányában következett be; c) káresemény bekövetkezésekor a biztosító írásban utasítást adott a kár enyhítése érdekében szükséges intézkedések megtételére, de a biztosított ennek nem tett eleget. IX.3. Amennyiben a szerződő vagy a biztosított D) rész V.1. és V.2. pontban szabályozott közlésre és a változás bejelentésére irányuló kötelezettségeit megsérti, a biztosító kötelezettsége nem áll be, kivéve, ha a szerződő fél, vagy a biztosított bizonyítja, hogy az alábbi körülmények valamelyike fennáll: a) a biztosító az elhallgatott vagy be nem jelentett körülményt a szerződéskötéskor ismerte vagy b) a szerződő és/vagy a biztosított változásbejelentési kötelezettségüket megsértették, de az elhallgatott vagy be nem jelentett körülmény a biztosítás tartama alatt, a biztosítási eseményt megelőzően a biztosító tudomására jutott és az 15 napon belül nem élt a jelen feltétel D) rész V.2.3. pontban szabályozott szerződésmódosítási, illetve felmondási lehetőségével, vagy c) az elhallgatott vagy be nem jelentett körülmény nem hatott közre a biztosítási esemény bekövetkezésében. IX.4. Amennyiben a biztosított a VI.3. pontban meghatározott kárbejelentési kötelezettségeit nem teljesíti, és emiatt lényeges körülmények, így pl. a biztosítási esemény bekövetkezése, annak ideje és oka, a keletkezett kár mértéke és a biztosító szolgáltatását befolyásoló körülmények kideríthetetlenekké válnak, a biztosító kötelezettsége nem áll be.
19 D) Milyen általános szabályok vonatkoznak a biztosítási szerződésre? 19 Jelen általános szerződési feltételek a Generali Biztosító Zrt-vel kötött Generali Juris jogvédelmi biztosítási, magánemberi felelősségbiztosítási és munkavállalói felelősségbiztosítási szerződésre alkalmazásra kerülő általános biztosítási szerződési feltételeket tartalmazzák. Jelen fejezetben nem szabályozott kérdésekben a jogvédelmi biztosítás tekintetében az A) fejezet, a magánemberi felelősségbiztosítás tekintetében a B) fejezet, a munkavállalói felelősségbiztosításra vonatkozóan a C) fejezet rendelkezései az irányadók. A felek az általános szerződési feltételektől eltérhetnek, mely esetben az adott kérdésben a felek írásban rögzített megállapodása az irányadó. A biztosítási szerződés részét képezi továbbá az Ügyféltájékoztató és a biztosítási szerződésre vonatkozó általános rendelkezések is. I. Kik a biztosítási szerződés alanyai? I.1. Biztosító A biztosító az a jogi személy, amely a biztosítási díj ellenében a biztosítási kockázatot viseli és a feltételekben meghatározott szolgáltatás teljesítésére kötelezettséget vállal. I.2. Szerződő I.2.1. A biztosítási szerződés szerződője az a személy, aki a biztosítási szerződést a biztosítóval megköti és a biztosítási díj fizetésére kötelezettséget vállal. A szerződő lehet fogyasztó, illetve fogyasztónak nem minősülő személy vagy szervezet. Fogyasztónak minősül a szakmája, önálló foglalkozása vagy üzleti tevékenysége körén kívül eljáró természetes személy. I.2.2. A szerződéssel összefüggésben a szerződő fél jogosult a biztosító irányába jognyilatkozatot tenni és a biztosító hozzá köteles intézni a jognyilatkozatait. I.2.3. Ha a szerződő és a biztosított különböző személy, akkor a biztosítási esemény bekövetkezéséig vagy a biztosított belépéséig a szerződő fél a hozzá intézett nyilatkozatokról és a szerződésben bekövetkezett változásokról a biztosítottat köteles tájékoztatni. I.2.4. A szerződő személyének megváltozásához (szerződőcsere) a biztosító hozzájárulása szükséges, kivéve ha a szerződő személye jogutódlás vagy a biztosított szerződésbe belépése folytán változik. Ha a szerződést nem a biztosított kötötte, a biztosított a biztosítóhoz intézett írásbeli nyilatkozattal a szerződésbe beléphet ( belépés a szerződésbe ). A belépéshez a biztosító hozzájárulása nem szükséges. A belépéssel a szerződő felet megillető jogok és az őt terhelő kötelezettségek összessége a biztosítottra száll át, a folyó biztosítási időszakban esedékes díjakért a belépő biztosított a szerződő féllel egyetemlegesen felelős. I.3. Biztosított A biztosítási szerződés biztosítottja a) jogvédelmi biztosítás és magánemberi felelősségbiztosítás esetén a biztosítási ajánlaton név szerint megnevezett, közeli hozzátartozói vagy élettársi kapcsolatban álló természetes személy(ek), a biztosítási ajánlaton név szerint megnevezett személylyel közös háztartásban élő, házastársi kapcsolatban nem álló, önálló keresettel nem rendelkező, 25. életévét még be nem töltött (vérszerinti, örökbefogadott vagy nevelt) gyermeke és unokája. b) munkavállalói felelősségbiztosítás esetén a biztosítási ajánlaton név szerint megnevezett, munkaviszonyban (közszolgálati, közalkalmazotti vagy szolgálati jogviszonyban) álló személy munkavállalói minőségében. II. Hogyan jön létre a biztosítási szerződés, mikor kezdődik a biztosító kockázatviselése és hogyan szűnik meg a szerződés? II.1. A biztosítási szerződés létrejötte II.1.1. Biztosítási szerződést csak az köthet, aki valamely vagyoni vagy személyhez fűződő jogviszony alapján a biztosítási esemény elkerülésében érdekelt (biztosított), vagy aki a szerződést érdekelt személy javára köti meg (szerződő). II.1.2. A biztosítási szerződés létrejöhet a) a felek külön írásbeli megállapodásával, b) a szerződő biztosítási ajánlatának a biztosító általi 15 napon belül történő elfogadásával, mely írásbeli megállapodásnak minősül, c) a biztosító ráutaló magatartásával II.1.3. Ha a szerződést nem írásban kötötték meg, a biztosító biztosítási fedezetet igazoló dokumentumot (továbbiakban: kötvény) állít ki. Ha a kötvény a szerződő ajánlatától eltér és a szerződő az ajánlattól eltérő tartalommal kiállított kötvényben szereplő eltérést késedelem nélkül, de legfeljebb 15 napon belül nem kifogásolja, akkor a szerződés a kötvény szerinti tartalommal jön létre. Ha a szerződő az eltérést elutasítja (kifogásolja), akkor a szerződés nem jön létre. A lényeges eltérésre a biztosító a kötvény átadásakor a szerződő figyelmét írásban felhívja. Ha a felhívás elmarad, a szerződés az ajánlat tartalmának megfelelően jön létre. A szerződő az ajánlatához annak megtételétől számított 15 napig van kötve. II.1.4. A biztosító ráutaló magatartásával (hallgatólagosan) az ajánlat szerinti tartalommal jön létre a biztosítási szerződés, ha a biztosító a szerződő ajánlatára annak beérkezésétől számított 15 napon belül nem nyilatkozik, feltéve, hogy az ajánlatot a jogviszony tartalmára vonatkozó, jogszabályban előírt tájékoztatás birtokában, a biztosító által rendszeresített ajánlati lapon és a biztosító adott szerződésre vonatkozó díjszabásának megfelelően tették. Az ekként létrejött szerződés az ajánlatnak a biztosító részére történt átadása időpontjára visszamenőleges hatállyal, a kockázatelbírálási idő elteltét követő napon jön létre. Amennyiben a biztosító ráutaló magatartásával létrejött szerződés lényeges kérdésben eltér az általános szerződési feltételektől, a biztosító a szerződés létrejöttétől számított 15 napon belül javasolhatja, hogy a szerződést az általános szerződési feltételeknek megfelelően módosítsák. Ha a szerződő fél a javaslatot nem fogadja el vagy arra 15 napon belül nem válaszol, a biztosító az elutasítástól vagy a módosító javaslat kézhezvételétől számított 15 napon belül a szerződést 30 napra írásban felmondhatja. II.1.5. A biztosító a biztosítási ajánlatot annak átadásától számított 15 napon belül jogosult írásban visszautasítani. II.2. A kockázatviselés kezdete A biztosító kockázatviselése (a biztosítási védelem) már érvényesen létrejött biztosítási szerződés esetén a biztosítási ajánlaton a szerződő által a kockázatviselés kezdeteként megjelölt napon veszi kezdetét.
20 20 A kockázatviselés kezdő időpontja nem lehet korábbi, mint a biztosítási ajánlatnak a szerződő által történt aláírását követő nap 0 órája. II.3. A biztosítási szerződés tartama II.3.1. A biztosítási szerződés határozatlan vagy határozott tartamra jön létre. A szerződés tartama a biztosítási szerződésben feltüntetésre kerül. II.3.2. A biztosítási időszak az az időszak, amelyre a biztosítási díj, mint egység kiszámításra került, függetlenül a biztosítási díj részletekben történő megfizetésétől. Határozatlan tartamú szerződések esetén a biztosítási időszak minden évben a biztosítási évforduló napján kezdődik, és ettől számítva 1 évig tart. Határozott tartamú szerződések esetén a biztosítási szerződés eltérő rendelkezése hiányában a biztosítási időszak a szerződés teljes tartama. II.3.3. A biztosítási évforduló a biztosítási időszak kezdőnapja. Amenynyiben a kockázatviselés kezdete a hónap első napjára esik, úgy a biztosítási évforduló a kockázatviselés kezdetének napja, egyéb esetben a következő hónap elseje. II.4. A biztosítási szerződés megszűnése II.4.1. Megszűnik a biztosítási szerződés a) ha a határozatlan időtartamra kötött szerződést a felek írásban, a biztosítási időszak végére 30 napos határidővel felmondják (II.4.2.); b) ha a határozott tartamú szerződés tartama lejár; c) a biztosítási díj fizetésének elmulasztása esetén jelen feltétel IV.7. pontjában meghatározottak szerint; d) a biztosítási díj változása esetén, ha a szerződő a IV.5.2. pontban foglaltak szerint - a szerződést a biztosítási időszak végére felmondja; e) ráutaló magatartással (hallgatólagosan) létrejött biztosítási szerződés utólagos felmondása esetén a II.1.4. pontban foglaltak vagy a biztosítási kockázat jelentős növekedése esetén jelen feltétel V.2.3. pontjában foglaltak szerint; f) ha a biztosító kockázatviselésének kezdete előtt a biztosítási esemény bekövetkezett, bekövetkezése lehetetlenné vált vagy a biztosítási érdek megszűnt. Ha a biztosító kockázatviselésének tartama alatt a biztosítási esemény bekövetkezése lehetetlenné vált vagy a biztosítási érdek megszűnt, a szerződés vagy annak megfelelő része megszűnik; g) a Felek közös írásbeli megegyezésével. II.4.2. A határozatlan időtartamra kötött biztosítási szerződést a felek a biztosítási időszak végére 30 napos határidővel felmondhatják. A biztosítási ajánlaton feltüntetett esetben a felek a biztosítási szerződést határozatlan tartamra, de legalább 2 évre kötik, a szerződő felmondási jogát a szerződés első 2 évére kizárják. Ezt követően a szerződés a biztosítási időszak végére 30 napos felmondási idővel felmondható. Amennyiben a biztosítási szerződés a szerződő kezdeményezésére vagy a biztosítási díj megfizetésének elmulasztása miatt a 2. biztosítási évforduló előtt megszűnik, szerződő köteles a szerződés hatálya alatt igénybevett tartamengedményt a biztosítónak visszafizetni. III. Milyen összeg erejéig teljesíti a biztosító a biztosítási szolgáltatást? Biztosítási összeg III.1. A biztosítási esemény bekövetkezésekor a biztosító szolgáltatási kötelezettségének felső határa a biztosítási ajánlaton feltüntetésre kerülő biztosítási eseményenkénti és biztosítási időszakra szóló biztosítási összeg. III.1.1. A biztosítási eseményenkénti biztosítási összeg az egy biztosítási eseménnyel összefüggésben kifizethető legmagasabb öszszeg. III.1.2. A biztosítási időszakra megállapított biztosítási összeg az egy biztosítási időszakban bekövetkezett biztosítási eseményekre felelősségbiztosítás esetén az egy biztosítási időszakban okozott károkra összesen kifizethető összeg. Ha a biztosított a biztosítási időszakban bekövetkezett biztosítási eseményt csak a következő biztosítási időszakban jelenti be a biztosítónak, a biztosító fizetési kötelezettségének mértékére nem a kárbejelentés időpontja szerinti biztosítási időszakra megállapított biztosítási összeg, hanem a biztosítási esemény bekövetkezésének időszakára eső, illetőleg a még fennmaradó biztosítási összeg az irányadó. Az adott biztosítási időszakra vonatkozó biztosítási összeg az ugyanazon biztosítási időszakban bekövetkezett biztosítási esemény miatt kifizetett összeggel csökken, kivéve, ha a fogyasztónak minősülő (I.2.1. pont) szerződő fél a díjat megfelelően kiegészíti (fedezetfeltöltés). Ezt a jogkövetkezményt a biztosító abban az esetben alkalmazhatja, ha arra legkésőbb a szolgáltatás teljesítésével egyidejűleg írásban felhívta a szerződő figyelmét, és a fedezetfeltöltés díját közölte. Ha a szerződő a fedezetfeltöltés jogával nem él, a szerződés a kifizetett összeggel csökkentett biztosítási összeg mellett marad hatályban a folyó biztosítási időszakra. Amennyiben a szerződő fél nem tekinthető fogyasztónak (I.2.1. pont), a fedezetfeltöltés joga nem illeti meg, a biztosítási szerződés a kifizetett összeggel csökkentett biztosítási összeggel marad hatályban a folyó biztosítási időszakra. III.2. A biztosítási összeget a biztosító által biztosítási szolgáltatás címén fizetett összeg akkor sem haladhatja meg, ha a térítési kötelezettség több biztosítottat terhel, illetve több személy lép fel kártérítési igénnyel. Amennyiben több személy lép fel kártérítési igénnyel és a káreseményenkénti biztosítási összeg valamennyi követelés kielégítésére nem elegendő, a biztosító a károsultaknak az őket ért kár, illetőleg ha a kár nem vagy csak a biztosító külön ráfordítása ellenében állapítható meg a becsült kár arányában fizet kártérítést. IV. Hogyan történik a biztosítási díj fizetése, mikor változhat a biztosítási díj és mi a következménye a biztosítási díj nemfizetésének? A biztosítási díj a biztosító kockázatvállalásának ellenértéke. IV.1. Díjfizetési kötelezettség alanya IV.1.1. A biztosítási díj fizetésének kötelezettsége a szerződő felet terheli. IV.1.2. Ha a biztosított a biztosítóhoz intézett írásbeli nyilatkozatával a szerződő fél helyébe lép (I.2.4. pont), a folyó biztosítási időszakban esedékes díjakért a szerződő féllel egyetemlegesen felel. IV.2. Díjfizetési ütem (díjfizetés gyakorisága) A biztosító a biztosítási díjat biztosítási időszakonként állapítja meg. A díjfizetési ütemet a felek a biztosítási szerződésben határozzák meg. IV.3. Díjfizetés esedékessége IV.3.1. A biztosítás első díja (féléves vagy negyedéves díjfizetési ütem esetén az első díjrészlete) a felek által meghatározott időpontban, ennek hiányában a szerződés létrejöttekor esedékes. A folytatólagos díj pedig annak az időszaknak (biztosítási év, félév, negyedév) az első napján esedékes, amelyre a díj vonatkozik. Az egyszeri díj a szerződés létrejöttekor esedékes. IV.3.2. A szerződő által a biztosítási szerződés létrejöttét megelőzően a biztosító részére megfizetett díj (vagy díjrészlet) díjelőlegnek minősül, melyet a biztosító kamatmentesen kezel. Ha a szerződés létrejön, a biztosító a díjelőleget a biztosítási díjba beszámítja. Ha a szerződés nem jön létre, a biztosító a díjelőleget a szerződőnek visszafizeti. IV.4. A biztosítási díj számítása IV.4.1. A biztosítási díj kiszámítása a biztosító díjszabása vagy egyedi kockázatelbírálás alapján történik. IV.4.2. A biztosítási díj számításához a szerződő (biztosított) köteles közölni a díjszámításhoz szükséges adatokat. A biztosítási díj számításának alapja jogvédelmi biztosítás esetén a biztosított
Genertel Lopás Casco biztosítás ügyféltájékoztató és feltételek
Genertel Lopás Casco biztosítás ügyféltájékoztató és feltételek ÜGYFÉLTÁJÉKOZTATÓ 3. oldal A GENERTEL BIZTOSÍTÓ ZRT. LOPÁS CASCO BIZTOSÍTÁSI ÁLTALÁNOS SZERZŐDÉSI FELTÉTELEI 6. oldal Társaságunk az ISVAP
3. Biztosítási tartam Határozatlan tartam, automatikus megújulással. 4. Kártérítési limit,- Ft / kár és,- Ft / év mindösszesen
Szakmai Felelősségbiztosítás Ügyvédek részére Fontos információ! (A részletező a feltétellel együtt értelmezendő) A BIZTOSÍTÁSI SZERZŐDÉS KIZÁRÓLAG AZON KÁROKKAL KAPCSOLATOS KÁRIGÉNYEKRE NYÚJT BIZTOSÍTÁSI
Komplett casco. biztosításhoz köthető kiegészítő biztosítások feltételei. Hatályos: 2014. március 15. Nysz.: 16442
Komplett casco biztosításhoz köthető kiegészítő biztosítások feltételei Hatályos: 2014. március 15. Nysz.: 16442 Tartalomjegyzék Komplett casco biztosításhoz köthető kiegészítő biztosításokra vonatkozó
2009. évi LXII. törvény. kötelező gépjármű-felelősségbiztosítást
1. oldal 2009. évi LXII. törvény a kötelező gépjárműfelelősségbiztosításról 1 Az Országgyűlés a károsultak fokozott védelme, a gépjárművel okozott károk következtében a biztosítottakkal szemben támasztott
TERVEZŐI FELELŐSSÉGBIZTOSÍTÁS FELTÉTELE (MJK: TERVFEL 001 2004)
TERVEZŐI FELELŐSSÉGBIZTOSÍTÁS FELTÉTELE (MJK: TERVFEL 001 2004) A QBE Atlasz Biztosító Rt. (továbbiakban: Biztosító) a fővállalkozó, tervező (továbbiakban: Biztosított) helyett, a jelen szerződésben meghatározott
Befektetési egységekhez kötött életbiztosításokhoz választható baleset- és egészségbiztosítások különös feltételei Hatályos: 2014. augusztus 15. Nysz.: 17074 Tartalomjegyzék Baleseti halálra vonatkozó
Családi jogvédelem biztosítás. Bázis. Érvényes 2014. március 15-tôl
Családi jogvédelem biztosítás Bázis Érvényes 2014. március 15-tôl Ügyféltájékoztató Tisztelt Partnerünk! Köszönjük, hogy biztosítási ajánlatával társaságunkat, az UNIQA Biztosító Zrt.-t tisztelte meg.
Számítógépek és elektronikus berendezések biztosítási szerződési feltételei
Számítógépek és elektronikus berendezések biztosítási szerződési feltételei 1/7 HE-12215/3 I. Alapbiztosítási feltételek 1. Az Allianz Hungária Biztosító Rt. Cg. 01-10-041356, székhely: 1054 Budapest,

References: bíróság 
 bíróság 
 Pf. 888
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Pf. 888
 bíróság 
 bíróság 
 Pf. 888